स्रोत - Laman 115 dari 116 - विज्ञान एवं टेक्नॉलॉजी फीचर्स\nजून 21, 2018 पर प्रकाशित किया गया\nप्लास्टिक का भविष्य: खराब और अच्छा – किम पिकरिंग\nप्लास्टिक मुख्य रूप से दो कारणों से बदनाम है: अधिकांश प्लास्टिक पेट्रोलियम से बने होते हैं और अंतत: वे पर्यावरण में कचरे के रूप में बिखरे रहते हैं।\nअलबत्ता, इन दोनों समस्याओं से बचा जा सकता है। जैव–पदार्थ से निर्मित और विघटन योग्य सम्मिश्र पर ध्यान दिया जाए और साथ–साथ रीसायक्लिंग पर ध्यान केंद्रित किया जाए तो प्रदूषण को कम किया जा सकता है और प्लास्टिक पर्यावरण में सचमुच सकारात्मक योगदान भी दे सकता है।\nप्लास्टिक की बुराई\nप्लास्टिक का टिकाऊपन उन्हें अत्यंत उपयोगी बनाता है। किंतु उनका यही गुण (टिकाऊपन) उन्हें धरती पर, और खासकर समुद्रों में, स्थायी (और तेज़ी से बढ़ता हुआ) बदनुमा दाग बना देता है।\nयह काफी समय से पता रहा है कि थोक प्लास्टिक महासागरों को दूषित कर रहे हैं। समुद्री धाराओं के केंद्रित होने के कारण प्रशांत महासागर में कचरा एक जगह इकट्ठा होता गया है और एक तैरता प्लास्टिक द्वीप अस्तित्व में आया है – ग्रेट पैसिफिक गार्बेज पैच। यह आज ग्रीनलैंड से भी बड़े क्षेत्र में फैला हुआ है। प्लास्टिक के बड़े–बड़े टुकड़े समुद्री जीवन और समुद्री पक्षियों के लिए खतरनाक हैं। प्लास्टिक के ऐसे टुकड़े स्तनधारी जीवों और पक्षियों के पेट और आंतों में जमा हो जाते हैं और उनका गला भी घोंट सकते हैं।\nहाल ही में, खाद्य श्रृंखला में सूक्ष्म–प्लास्टिक्स की सर्वव्यापी उपस्थिति होने की जानकारी ने चिंता को जन्म दिया है। विश्लेषकों का कहना है कि 2050 तक समुद्र में उतना ही प्लास्टिक होगा जितनी मछलियां हैं। तो मछुआरे क्या मछली की बजाय प्लास्टिक पकड़ने समुद्र में जाएंगे?\nइसके अलावा, प्लास्टिक उत्पादन वर्तमान में पेट्रोलियम पर निर्भर है। इसने स्वास्थ्य से जुड़े खतरों के मुद्दों को उठाया है, जो आम तौर पर पेट्रोलियम आधारित उत्पादों के उत्पादन, उपयोग और निपटान से जुड़े होते हैं।\nप्लास्टिक कई तरीकों से पर्यावरण में सकारात्मक योगदान कर सकते हैं:\nभोजन की कम बर्बादी\nसभी खाद्य पदार्थों के उत्पादन का एक–चौथाई से एक–तिहाई हिस्सा खराब होने के कारण बर्बाद हो जाता है। लेकिन प्लास्टिक पैकेजिंग के बिना, यह मात्रा और अधिक होगी और उसके कार्बन पदचिंह और ज़्यादा होंगे।\nमैं कई रीसायक्लिंग समर्थकों को जानता हूं जो खराब भोजन को फेंकने से पहले सोचते नहीं हैं, जबकि इस भोजन की रोपाई, कृषि, कटाई और परिवहन में ऊर्जा खर्च हुई थी, और इसने ग्रीनहाउस गैस उत्सर्जन में योगदान दिया होगा।\nपरिवहन (कार, ट्रेन और विमान) में प्लास्टिक का उपयोग र्इंधन की खपत को कम करेगा। हवाई यातायात में पारंपरिक मिश्र–धातुओं के विकल्प के रूप में (फाइबर से पुष्ट करके) प्लास्टिक के उपयोग ने पिछले कुछ दशकों में र्इंधन दक्षता में बहुत इज़ाफा किया है।\nउदाहरण के लिए, बोइंग 787 ड्रीमलाइनर में फाइबर–युक्त प्लास्टिक के उपयोग से र्इंधन दक्षता साधारण पारिवारिक कार के तुल्य हो गई है (तुलना प्रति व्यक्ति तय की गई दूरी के आधार पर)। वैसे, हवाई यातायात की पसंदीदा सामग्री, कार्बन फाइबर, प्लास्टिक से ही बनाया जाता है।\nपर्यावरण के लिए लाभ सहित प्लास्टिक के बारे में कई अच्छी चीज़ें हैं। किंतु क्या यह संभव है कि अच्छे–अच्छे को ले लें और बुरे से बच जाएं?\nभविष्य का प्लास्टिक\nरासायनिक रूप से प्लास्टिक लंबी श्रृंखलाएं या बड़ी क्रॉस–लिंक्ड संरचनाएं हैं जो आम तौर पर कार्बन परमाणुओं के ढ़ांचे से बनी होती हैं।\nजैविक स्रोतों से प्राप्त प्लास्टिक का उपयोग हम लंबे समय से कर रहे हैं – जैसे चमड़ा, पशुओं की आंतें और लकड़ी। प्लास्टिक के ये रूप जटिल रासायनिक संरचनाएं हैं जिन्हें फिलहाल केवल प्रकृति में ही बनाया जा सकता है।\nकुछ शुरुआती कृत्रिम प्लास्टिक केसिन (डेयरी से प्राप्त) जैसे प्राकृतिक पदार्थों से बनाए गए थे। इनका उपयोग बटन जैसी साधारण वस्तुएं बनाने में होता था। पेट्रोलियम आधारित प्लास्टिक का विकास हमें तेज़ी से ऐसे पदार्थों से दूर ले गया।\nवैसे, पिछले दो दशकों में, जैविक स्रोतों से प्राप्त प्लास्टिक उपलब्ध हो रहा है और पेट्रोलियम–आधारित प्लास्टिक का स्थान ले रहा है। इनमें पॉलिलेक्टाइड (पीएलए) जैसे स्टार्च–आधारित प्लास्टिक शामिल हैं, जो मकई स्टार्च, कसावा की जड़ों या गन्ने से बनाया जाता है और पेट्रोलियम आधारित प्लास्टिक के समान ही प्रोसेस किया जाता है। इस तरह के प्लास्टिक का फोम बनाया जा सकता है या पेय पदार्थ की बोतलें बनाने में इस्तेमाल किया जा सकता है।\nपर्यावरण पर बोझ को कम करने की दिशा में प्लास्टिक रीसायक्लिंग एक और आवश्यक कदम है। हमें स्वीकार करना होगा कि कचरा लोग फैलाते हैं, न कि प्लास्टिक खुद। अपशिष्ट संग्रह के अधिक प्रयास किए जा सकते हैं और इनाम/दंड की नीति का उपयोग भी किया जा सकता है जिसमें कचरा फैलाने को निरुत्साहित करने की व्यवस्था हो और प्लास्टिक टैक्स भी लगाया जाए, और रीसायकल्ड प्लास्टिक को इस टैक्स से मुक्त रखा जाए।\nऐसे उत्पादों के विकास को प्रोत्साहन देना भी ज़रूरी है जिनमें उत्पाद के पूरे जीवन चक्र को ध्यान में रखा जाए। उदाहरण के लिए, युरोप में कानूनन ऑटोमोटिव उद्योग के लिए यह अनिवार्य किया गया कि किसी भी कार का कम से कम 85 प्रतिशत हिस्सा रीसायकल किया जाए। इस कानून से उद्योग में उपयोग की जाने वाली सामग्रियों और डिज़ाइन पर नाटकीय प्रभाव पड़ा है।\nअच्छे से अच्छे प्रयासों के बावजूद यह तो संभव नहीं होगा कि हम सारे प्लास्टिक को रीसायक्लिंग के लिए इकट्ठा कर लें। पर्यावरणीय क्षति को रोकने के लिए जैव–विघटनशील प्लास्टिक एक उपयोगी साधन हो सकता है। पीएलए (पॉलिलेक्टाइड) जैव–विघटनशील है, हालांकि यह धीरे–धीरे सड़ता है। अन्य विकल्प भी उपलब्ध हैं।\nइससे जैव–विघटनशीलता को नियंत्रित करने में अधिक शोध की आवश्यकता उजागर होती है, जिसमें विभिन्न अनुप्रयोगों को ध्यान में रखा जाए। जैव–विघटनशील प्लास्टिक के जीवन के अंत में उससे निपटने के लिए आधारभूत संरचना की भी आवश्यकता है। जाहिर है, हम नहीं चाहेंगे कि हमारे विमान 20 साल की सेवा के दौरान जैव–विघटित हो जाएं, लेकिन एक बार उपयोग में ली जाने वाली प्लास्टिक की बोतल को अवश्य जल्दी ही विघटित हो जाना चाहिए।\nयह ज़रूरी नहीं कि हमारी पृथ्वी ज़हरीले कचरे का कूड़ादान बन जाए। अल्पावधि में, इसके लिए सरकार को जैविक स्रोतों से प्राप्त, रीसायकल करने योग्य और जैव–विघटनशील प्लास्टिक को प्रोत्साहन प्रदान करना होगा ताकि वे पेट्रोलियम आधारित उत्पादों के साथ प्रतिस्पर्धा कर पाएं।\nसुधार के कुछ संकेत नज़र आ रहे हैं: प्लास्टिक द्वारा होने वाली हानि के बारे में जागरूकता बढ़ रही है और उपभोक्ताओं में प्लास्टिक बैग के लिए भुगतान करने या प्रतिबंध को स्वीकार करने की तैयारी दिख रही है। हमें अपने पिछवाड़े में डंपिंग को रोकना होगा। याद रखें, पर्यावरण वह जगह है जहां हम रहते हैं। इसे नजरअंदाज करके हम संकट मोल ले रहे हैं। (स्रोत फीचर्स)\nफोटो क्रेडिट : phys.org\nजून 14, 2018 पर प्रकाशित किया गया\nप्रत्येक स्तनधारी, पक्षी और सरीसृप के भ्रूण की प्रारंभिक अवस्था में कोशिकाओं का एक ऐसा समूह होता है जिनमें कुछ खास क्षमता होती है। कोशिकाओं का यह समूह अन्य कोशिकाओं को संकेत देता है कि उन्हें कौन-सा अंग बनना है। ये ‘संयोजक’ कोशिकाएं कहलाती हैं। जीव विज्ञानियों ने अब तक मेंढक, पक्षियों और चूहों के भ्रूण में इन संयोजक कोशिकाओं का पता कर लिया था किंतु नैतिकता सम्बंधी नियमों के चलते मानव भ्रूण में इन संयोजक कोशिकाओं को देख पाना संभव नहीं हुआ था। हाल ही में प्रयोगशाला में मानव स्टेम कोशिकाओं में इन संयोजकों को देखा गया है।\n1920 की शुरुआत में जर्मन भ्रूण विज्ञानी हैंस स्पैमैन और उनके स्नातक छात्र हिल्डे मैंगोल्ड इस पर अध्ययन कर रहे थे कि कैसे कशेरुकी जानवरों के भ्रूण, कोशिकाओं की खोखली गेंद से हाथ-पैर-सिर बनने वाली संरचना में परिवर्तित हो जाते हैं। परिवर्तन के दौरान भ्रूण एक संकरी नाली नुमा लकीर बनाता है जिसे प्रारंभिक लकीर कहते हैं। स्पैमैन और मैंगोल्ड को सेलेमैंडर के भ्रूण में प्रारंभिक लकीर के एक छोर पर कोशिकाओं का एक खास समूह दिखा। उन्होंने इन्हें जब सैलेमेंडर की एक अन्य प्रजाति के भ्रूण पर आरोपित किया तो इन कोशिकाओं ने अपने आसपास की अन्य कोशिकाओं को मस्तिष्क और रीढ़ की हड्डी बनने के संकेत दिए। यह अध्ययन वैकासिक जीव विज्ञान में बहुत महत्वपूर्ण माना जाता है। इसके लिए स्पैमैन को 1935 में कार्यिकी का नोबेल पुरस्कार मिला था।\nइसके बाद वैज्ञानिकों ने इसी तरह की संयोजक कोशिकाएं, जिन्हें ‘स्पैमैन संयोजक’ भी कहते हैं, मेंढक, पक्षियों और चूहों के भ्रूण में देखीं। लेकिन मानवों में इन्हें देखने के लिए भ्रूण को 14 दिन से ज़्यादा जीवित रखना होता है। यू.के. में नियमों के मुताबिक भ्रूण को 14 दिन तक ही रखा जा सकता है।\nउक्त नियम से बचने के लिए न्यूयार्क स्थित रॉकफेलर विश्वविद्यालय के स्टेम कोशिका जीव विज्ञानी ब्रिवनलो की टीम ने प्रयोगशाला में मानव भ्रूण से ली गई स्टेम कोशिकाओं को कल्चर किया है। इस प्रयोग में शोधकर्ताओं ने कोशिकाओं का संपर्क भ्रूण विकास में महत्वपूर्ण दो प्रोटीन्स से कराया। इससे कुछ ऐसी कोशिकाएं विकसित हुर्इं जिनमें संयोजक कोशिका के आनुवंशिक लक्षण थे। इसके बाद उन्होंने इन संयोजक कोशिकाओं को चूज़े के भ्रूण पर आरोपित किया। ऐसा करने पर पाया गया कि चूज़े के अपने तंत्रिका तंत्र के साथ ही साथ तंत्रिका ऊतकों की एक और लकीर उभर रही थी। इसे शोधकर्ताओं ने नेचर पत्रिका में रिपोर्ट किया है। अध्ययन के वरिष्ठ लेखक ब्रिवनलो का कहना है कि यह काफी अश्चर्यजनक है कि दो अलग-अलग प्रजातियों की कोशिकाएं विकास सम्बंधी संकेतों या निर्देशों को साझा कर सकती है।\nयूनिवर्सिटी कॉलेज लंदन के विकास जीव विज्ञानी क्लॉडियो स्टर्न ने इसे ‘एक अच्छी तकनीकी पहल’ की संज्ञा दी है। मानव भ्रूण के बाहर संयोजक कोशिकाओं को बनाने में मिली सफलता यह समझने में मदद कर सकती है कि इनमें अन्य कोशिकाओं को संकेत देने की क्षमता कहां से आती है। इससे भ्रूण विकास के समय कोशिकाओं की संकेत प्रणाली को समझने में भी मदद मिल सकती है। शोधकर्ता प्रयोगशाला में तैयार की गई भ्रूण कोशिकाओं के उपयोग से प्रारंभिक विकास के चरणों को समझने की तैयारी कर रहे हैं। (स्रोत फीचर्स)\nफोटो क्रेडिट : Futura Science\nअंडे के छिलके की महत्वपूर्ण भूमिका – डॉ. डी. बालसुब्रमण्यन\nमुर्गी का अंडा और उसका छिलका वैज्ञानिकों के विभिन्न समूहों के लिए शोध का विषय रहा है। आम तौर पर एक मुर्गी प्रति वर्ष 300 अंडे देती है, अंडे और उसके छिलके को पूरी तरह से बनने में 25-26 घंटों यानी करीब एक दिन का समय लगता है। अंडा देने के बाद उसे सेने में लगभग 21 दिन का समय लगता है। कनाडा के वैन्कूवर ब्रिाटिश कोलंबिया विश्वविद्यालय के डॉ. मार्विन ए. टुंग्स ने 1967 में अपनी पीएच.डी. थीसिस में मुर्गी के अंडे के भौतिक, रासायनिक और पदार्थ सम्बंधी गुणधर्मों के बारे में बताया था। उन्होंने बताया था कि अंडे को खड़ा रखा जाए तो उस पर4किलोग्राम तक भार रखा जा सकता है और अंडे को टूटने से बचाने में उसके छिलके की कठोरता सबसे महत्वपूर्ण भूमिका निभाती है। मुर्गी के एक अंडे का वज़न 60 ग्राम के लगभग होता है और छिलके में लगभग6ग्राम खनिज होता है जो उसे कठोरता प्रदान करता है।\nलगभग 200 वर्ष पूर्व, जर्मन खनिज वैज्ञानिक फ्रेडरिक मो ने सामग्रियों की कठोरता का अनुमान लगाने के लिए एक मानक पैमाना तैयार किया था। हीरे को इस पैमाने पर 10 अंकों पर रखा गया है, कीमती पत्थर पुखराज को 8, क्वार्ट्ज़ को7और एपेटाइट खनिज पत्थर (कैल्शियम फास्फेट) को5अंक पर रखा गया है। इस पैमाने पर हमारे दांतों के एनेमल की कठोरता5है, क्योंकि यह मूलत: हाइड्रॉक्सी-एपेटाइट से बना होता है। इस प्रकार यह हमारे शरीर का सबसे कठोर खनिजीकृत ऊतक है। इस पैमाने पर उंगलियों के नाखून की कठोरता केवल 2.5 है जबकि कैल्साइट (कैल्शियम कार्बोनेट) अधिक कठोर है जो मो पैमाने पर3है। मुर्गी के अंडे के छिलके में कैल्साइट होता है और यह अंडे को टूटने से बचाता है। लेकिन फिर कैसे चूज़ा बड़ी आसानी से अपनी चोंच से अंडे के छिलके को तोड़कर बाहर आ पाता है?\nइस पहेली का जवाब खोज निकाला है क्यूबेक (कनाडा) के मैकगिल विश्वविद्यालय में दंत चिकित्सा, शारीरिकी और कोशिका जीव विज्ञान के प्रोफेसर मार्क मैकी की टीम ने। उनका यह जवाब साइंस एडवांसेस पत्रिका में प्रकाशित हुआ है। मेकी की टीम ने अंडे के छिलके की बारीक संरचना निर्धारित करने के लिए इसी विश्वविद्यालय में खनन व पदार्थ विभाग के रिचर्ड क्रोमिक और कनाडा, स्पेन, जर्मनी और यूएस के अन्य वैज्ञानिकों के साथ सहयोग किया। छिलके की मोटाई 0.36 मि.मी. होती है, लेकिन इसमें कई उप-परतें होती हैं और प्रत्येक का प्रोटीन संघटन और संरचना अलग-अलग होती है।\nअंडे के छिलके की संरचना, संघटन और खनिज तत्व का विस्तृत अध्ययन फ्रांस, जर्मनी, स्पेन और कनाडा के सहयोगियों के साथ मिलकर कनाडा के ओटावा विश्वविद्यालय के प्रोफेसर मैक्सवेल हिन्के के नेतृत्व में एक अंतर्राष्ट्रीय समूह पहले ही कर चुका था। उनके अलावा अन्य शोधकर्ताओं के कार्य से अंडे के छिलके में 500 प्रोटीन्स की पहचान की गई है। और उन्होंने विशेष रूप से प्रमुख प्रोटीन ओवोक्लेडिन और ओवोकेलिक्सिन की पहचान की है। और एक तीसरा है जिसे ओस्टियोपोन्टिन कहते हैं।\nइस प्रकार छिलका एक जटिल मिश्रित पदार्थ है जिसमें खनिजों का सम्मिश्रण होता है (जिसमें वज़न के हिसाब से कैल्साइट 96 प्रतिशत होता है)। शेष4प्रतिशत अन्य अल्पमात्रिक तत्वों और तथाकथित मैट्रिक्स प्रोटीन्स से बना होता है। सहस्त्राब्दियों से, डायनासौर के समय से और यहां तक कि जब समुद्री जीव स्थलीय जीवों के रूप में विकसित हो रहे थे उसके पहले से, छिलके में निरंतर सुधार होता रहा है। कैल्साइट क्रिस्टल में सतह पर धनात्मक आवेशित कैल्शियम ऋणात्मक आवेश वाले मैट्रिक्स प्रोटीन से जुड़ जाते हैं। ये सब मिलकर क्रियात्मक संश्लिष्ट जैव-खनिज बनाते हैं।\nशोधकर्ताओं ने अंडे के छिलके की एक पतली कटान काटकर देखा तो उन्हें उसकी पांच उप-परतें मिलीं। उन्होंने प्रत्येक परत का अवलोकन उन्नत सूक्ष्मदर्शी तकनीकों से किया और कठोरता के परीक्षण भी किए। उन्होंने खोजा कि बहुत ही पतली कटानों में भी जैव-खनिज की एक नैनो-स्तर की संरचना थी। नैनो संरचना अंडे के सबसे बाहरी छिलके में सबसे सूक्ष्म (30 नैनोमीटर) से लेकर सबसे अंदर की परत में 68 नैनोमीटर तक मोटी थी। ये सारी परतें अंडे को सटकर घेरे रहती हैं जहां चूज़े की वृद्धि और विकास होता है। सबसे आंतरिक पर्त को मैमिलरी परत कहते हैं। यह बहुत ही मुलायम होती है और इसकी नैनोसंरचना चूज़े के विकास में कंकाल-निर्माण हेतु कैल्शियम की ज़रूरत को पूरा करती है। इस प्रकार छिलका न केवल बढ़ते चूज़े की रक्षा करता है बल्कि ज़रूरी कैल्शियम भी प्रदान करता है। छिलके का इस तरह घुल-घुलकर पतला होते जाना चूज़े को अंडे का छिलका तोड़कर बाहरी दुनिया में आने में मदद करता है।\nकरीब 50 साल पहले, जापानी वैज्ञानिकों की एक टीम ने अंडे में चूज़े के संपूर्ण विकास की एक फिल्म तैयार की थी। इसमें दिखाया गया था कि 21 दिनों के विकास में प्रतिदिन क्या-क्या होता है और अंडे में चूज़ा कैसे बनता है और बाहर कैसे आता है। दुख की बात है कि अब यह फिल्म आसानी से उपलब्ध नहीं है। अलबत्ता, ऑस्ट्रेलिया में पौल्ट्री हब द्वारा बनाई गई एक छोटी फिल्म (2 मिनिट) ‘चिकन एम्ब्रियो डेवलपमेंट’ यूट्यूब पर उपलब्ध है। यह फिल्म देखने लायक है। इसे देखकर पता चलता है कि जैव-विकास ने कैसे यह सुनिश्चित किया है कि अंडे के अंदर नई पीढ़ी की शुरुआत, वृद्धि और विकास सुरक्षित ढंग से हो पाएं। अंडे के छिलके की प्रत्येक परत की बारीक समझ के साथ, हमारे पास इस उल्लेखनीय सुरक्षात्मक संरचना की बेहतर समझ है जिसके भीतर एक नया जीवन जन्म लेता है। (स्रोत फीचर्स)\nप्रयोगशाला मे अंग निर्माण संभव है – डॉ. विपुल कीर्ति शर्मा\nविश्व भर के वैज्ञानिक तीन तरीकों से मानव अंग बनाने के लिए प्रयासरत हैं – पहला आर्गेनॉइड बैंक द्वारा; दूसरा, मानव कोशिका या पालतू पशुओं में संवर्धन के द्वारा; और तीसरा, 3D प्रिंटर की सहायता से अंगों का निर्माण करके।\nफोटो क्रेडिट : Proto3000\nजून 14, 2018 जून 14, 2018 पर प्रकाशित किया गया\nलोग, पर्यावरण और तूतीकोरिन – जाहिद खान\nतमिलनाडु सरकार ने आखिरकार तूतीकोरिन (तूतूकुड़ी) स्थित बहुराष्ट्रीय कंपनी वेदांता स्टरलाइट के तांबा संयंत्र को स्थायी तौर पर बंद करने का आदेश जारी कर दिया है। यही नहीं तमिलनाडु उद्योग संवर्धन निगम ने भी इस संयंत्र के प्रस्तावित विस्तार के लिए ज़मीन के आवंटन को रद्द कर दिया है। इससे पहले मद्रास उच्च न्यायालय की मदुरै पीठ ने अपने एक अंतरिम आदेश में संयंत्र की विस्तार योजना पर रोक लगाने का निर्देश दिया था।\nसरकार के इस फैसले के बाद निश्चित तौर पर स्थानीय लोगों ने राहत की सांस ली होगी, जिनकी जि़ंदगी इस ज़हरीले संयंत्र से नरक बनी हुई थी। अन्नाद्रमुक सरकार ने जो फैसला आज लिया है, यदि पहले ही ले लिया गया होता, तो इलाके के इतने सारे लोगों को पुलिस की गोलीबारी से अपनी जान न गंवाना पड़ती और हज़ारों लोग जानलेवा बीमारियों से ग्रसित न होते।\nतूतीकोरिन में वेदांता समूह का स्टरलाइट तांबा संयंत्र पिछले 20 साल से चल रहा था। इस संयंत्र की सालाना तांबा उत्पादन की क्षमता 70 हज़ार से 1.70 लाख टन है, लेकिन यह सालाना4लाख टन तांबे का उत्पादन कर रहा था। गौरतलब है कि गुजरात, गोवा और महाराष्ट्र विवादास्पद स्टरलाइट संयंत्र को पर्यावरण को होने वाले खतरे के चलते नामंज़ूर कर चुके थे। अंतत: इसे तमिलनाडु में लगाया गया।\nतूतीकोरिन हत्याकांड के बाद, कंपनी द्वारा की गई कई अनियमितताएं एक के बाद एक सामने आ रही हैं। मसलन, कंपनी ने पर्यावरणीय मंज़ूरी लेते वक्त, सरकार को पर्यावरण पर पड़ने वाले असर की गलत जानकारी दी थी। यही नहीं, नियमों के मुताबिक संयंत्र को पारिस्थितिक तौर पर संवेदनशील क्षेत्र के 25 किलोमीटर के दायरे में नहीं होना चाहिए। लेकिन यह संयंत्र ‘मुन्नार मरीन नेशनल पार्क’ के नज़दीक स्थित है। इसके अलावा कंपनी ने बिना स्थानीय लोगों को सुने गलत पर्यावरण प्रभाव आकलन रिपोर्ट पेश की।\nजैसी कि आशंकाएं थीं, कुछ ही दिनों में संयंत्र का असर पर्यावरण और स्थानीय लोगों पर होना शुरू हो गया। साल 2008 में तिरुनेलवेली मेडिकल कॉलेज की ओर से जारी एक रिपोर्ट ‘हेल्थ स्टेटस एंड एपिडेमियोलॉजिकल स्टडी अराउंड5किलोमीटर रेडियस ऑफ स्टरलाइट इंडस्ट्रीज़ (इंडिया) लिमिटेड’ में इलाके के बाशिंदों में सांस की बीमारियों के बढ़ते मामलों के लिए इस तांबा संयंत्र को जि़म्मेदार ठहराया गया था। इस शोध में करीब 80 हज़ार से ज़्यादा लोग शामिल हुए थे। रिपोर्ट के मुताबिक तूतीकोरिन स्थित कुमारेदियापुरम और थेरकु वीरपनदीयापुरम के भूमिगत जल में लौह की मात्रा तय सरकारी मानक से 17 से 20 गुना ज़्यादा पाई गई, जो कि लोगों में कमज़ोरी के अलावा पेट व जोड़ों में दर्द की मुख्य वजह थी। यही नहीं, स्टरलाइट तांबा संयंत्र के आसपास के इलाकों में पूरे राज्य और गैर-औद्योगिक क्षेत्रों के मुकाबले 13.9 फीसदी अधिक सांस रोगियों की संख्या दर्ज की गई। दमा व ब्राॉन्काइटिस के मरीज़ राज्य औसत से दोगुना ज़्यादा मिले। साइनस और फैरिन्जाइटिस समेत आंख, नाक व गले की दीगर बीमारियों से जूझ रहे लोगों की तादाद भी काफी अधिक पाई गई।\nइससे पहले 2005 में सुप्रीम कोर्ट की एक कमेटी ने भी अपनी जांच में पाया था कि संयंत्र ने ज़हरीले आर्सेनिक युक्त कचरे के निपटान के लिए कोई उचित व्यवस्था नहीं की है। प्लांट से निश्चित मात्रा से ज़्यादा सल्फर डाईऑक्साइड वातावरण में छोड़ी जा रही है जिसकी वजह से लोग गंभीर रूप से बीमार हो रहे हैं। शीर्ष अदालत ने आगे चलकर 2013 में कंपनी द्वारा पर्यावरण को नुकसान पहुंचाने के चलते, उस पर 100 करोड़ रुपए का जुर्माना भी लगाया था। अलबत्ता, कंपनी ने अपने काम में कोई सुधार नहीं किया।\nसंयंत्र के खिलाफ जब लोगों का विरोध सामने आया, तो राज्य की तत्कालीन मुख्यमंत्री सुश्री जयललिता ने 2013 में संयंत्र को बंद करने का आदेश दे दिया। लेकिन कंपनी नेशनल ग्रीन ट्रायबूनल (एनजीटी) में चली गई, जिसने राज्य सरकार का फैसला उलट दिया। इस फैसले के खिलाफ राज्य सरकार ने सुप्रीम कोर्ट में अपनी अर्जी लगाई हुई है, जो कि अभी विचाराधीन है। राज्य सरकार ने इसके अलावा पिछले साल पर्यावरण नियमों का पालन नहीं करने के लिए तमिलनाडु प्रदूषण नियंत्रण बोर्ड से कंपनी को नवीनीकरण न देने की अपील भी की थी। इसमें तांबा कचरे के निपटान न करने की बात कही गई थी।\nएक तरह से, कंपनी लगातार सरकारी आदेशों और स्थानीय जनता की शिकायतों की अनदेखी कर रही थी। तमाम निर्देशों के बाद भी कंपनी ने तांबे का मलबा नदी में डालना बंद नहीं किया था और ना ही वह प्लांट के आसपास के बोरवेलों में पानी की क्वॉलिटी की रिपोर्टें साझा कर रही थी। राज्य सरकार की सख्ती के बाद भी कंपनी के रवैये में कोई फर्क नहीं आया। वह पहले की तरह अपना काम बिना रोक-टोक करती रही।\nसरकारी और अदालती कार्रवाइयों की कछुआ गति को देखते हुए स्थानीय निवासियों ने कंपनी के खिलाफ मोर्चा खोल लिया। लोगों का कहना था कि संयंत्र से होने वाले प्रदूषण की वजह से जि़ले के लोगों के लिए सेहत से जुड़ी गंभीर समस्याएं पैदा हो गई हैं। लिहाज़ा, संयंत्र को बंद किया जाए।\nउनकी मांग पूरी तरह संवैधानिक थी। संविधान देश के हर नागरिक को जीने का अधिकार देता है। जीने का अधिकार, जिन कारणों से प्रभावित होता है, एक जि़म्मेदार सरकार को इनका निराकरण करना होता है। तमिलनाडु और केंद्र सरकारें लोगों की समस्याओं पर ध्यान देने की बजाय कंपनी को संरक्षण और सुरक्षा देती रहीं। आंदोलनकारियों का विरोध तब और भी बढ़ गया, जब साल की शुरुआत में इस प्लांट के विस्तार की योजना सामने आई। आंदोलनकारी पिछले 100 दिन से लगातार प्रदर्शन कर रहे थे। पुलिस ने प्रदर्शनकारियों पर अंधाधुंध गोलियां चला दीं जिसमें 10 से ज़्यादा लोगों की दर्दनाक मौत हो गई और 50 से ज़्यादा लोग ज़ख्मी हो गए।\nजैसा कि इस तरह के हत्याकांडों के बाद होता है, तमिलनाडु के मुख्यमंत्री ए. पलनीसामी ने हत्याकांड की न्यायिक जांच के आदेश दे दिए हैं और दावा कर रहे हैं कि हत्याकांड के दोषी बख्शे नहीं जाएंगे। इतना सब कुछ हो जाने के बाद, केंद्र सरकार भी हरकत में आई है। गृह मंत्रालय ने तमिलनाडु सरकार से इस पूरी घटना की रिपोर्ट तलब की है। इसके अलावा राष्ट्रीय मानवाधिकार आयोग ने मीडिया रिपोर्टों का संज्ञान लेते हुए, राज्य के मुख्य सचिव और डीजीपी को नोटिस जारी कर इस सम्बंध में जवाब मांगा है।\nराज्य सरकार ने घटना में मारे गए लोगों के परिजनों को दस-दस लाख रुपए, गंभीर रूप से घायल लोगों को तीन-तीन लाख और मामूली रूप से घायल लोगों को एक-एक लाख रुपए मुआवज़ा देने का ऐलान किया है। लेकिन हत्याकांड की न्यायिक जांच और मुआवज़े के ऐलान से ही तूतीकोरिन के लोगों को इंसाफ नहीं मिलेगा। इस बर्बर हत्याकांड के लिए जो जि़म्मेदार हैं, उन्हें तो सज़ा मिलनी ही चाहिए, साथ ही पर्यावरण नियमों की अनदेखी कर इलाके में भयंकर प्रदूषण फैलाने वाली वेदांता कंपनी पर भी कड़ी कार्यवाही हो। वेदांता और उसकी सहायक कंपनियां पहले भी देश के अलग-अलग हिस्सों में पर्यावरण नियमों को ताक में रखकर देश के बहुमूल्य प्राकृतिक संसाधनों का ज़बर्दस्त दोहन करती रही हैं और आज भी उसे ऐसा करने से कोई गुरेज नहीं। उद्योग-धंधों को बढ़ावा देना सरकारों का काम है, लेकिन इसके लिए कंपनियों द्वारा नियम-कानूनों की अनदेखी और सरकारों का इससे आंखें मूंदे रहना आपराधिक गलती है। पर्यावरण और प्रदूषण सम्बंधी कानूनों का यदि कहीं पर भी उल्लंघन हो रहा है, तो यह सरकार और सम्बंधित मंत्रालयों की जि़म्मेदारी बनती है कि वे इन कानूनों का सख्ती से पालन कराएं। यदि कंपनियां फिर भी न मानें, तो उन पर बिना किसी भेदभाव के कड़ी कार्रवाई हो। विकास हो, पर अवाम की जान और पर्यावरण की शर्त पर नहीं। (स्रोत फीचर्स)\nफोटो क्रेडिट : Media Vigil\nपी. सी. वैद्य: एक गांधीवादी भौतिक शास्त्री – अपराजित रामनाथ\nएक भारी-भरकम गोलाकार तारे पर विचार कीजिए जो बाह्य अंतरिक्ष में विपुल मात्रा में विकिरण छोड़ रहा है। ऐसे किसी तारे के आसपास गुरुत्वाकर्षण क्षेत्र का व्यवहार कैसा होगा? अल्बर्ट आइंस्टाइन द्वारा 1915 में प्रतिपादित क्रांतिकारी सामान्य सापेक्षता सिद्धांत को लागू करके कई सवालों को संबोधित किया जा सकता था। उपरोक्त सवाल उनमें से एक महत्वपूर्ण सवाल था। और इसका समाधान सबसे पहले गणितज्ञ और खगोलविद पी.सी. वैद्य (1918-2010) ने निकाला था। इसे वैद्य मेट्रिक्स के नाम से जाना जाता है। मई में उनकी जन्म शती थी।\nसामान्य सापेक्षता के सिद्धांत को दस ‘क्षेत्र समीकरणों’ द्वारा व्यक्त किया जाता है जो समूचे ब्रह्मांड में वैध हैं। ये समीकरण कतिपय सरलीकृत मान्यताओं के अंतर्गत कुछ सटीक समाधान की गुंजाइश प्रदान करते हैं। पहला सटीक समाधान सिद्धांत के प्रतिपादन के फौरन बाद सामने आया था जब जर्मन वैज्ञानिक कार्ल श्वाजऱ्चाइल्ड ने अंतरिक्ष में विकिरण का उत्सर्जन न करने वाले किसी गोलाकार पिंड के आसपास के क्षेत्र का विवरण प्रस्तुत किया था।\nइसके पूरे 26 साल बाद वैद्य ने 1943 में विकिरण करते गोलाकार पिंड के क्षेत्र की गणना की थी। 1960 के दशक में रेडियो दूरबीनों की मदद से दूरस्थ निहारिकाओं के मध्य में क्वासर (क्वासी-स्टेलर रेडियो स्रोतों) की खोज की गई जो विशाल मात्रा में ऊर्जा उत्पन्न करते हैं। वैद्य ने बाद में याद करके बताया था, “न्यूटन का (गुरुत्वाकर्षण) सिद्धांत इन पिंडों के अत्यंत तीव्र गुरुत्वाकर्षण क्षेत्र के संदर्भ में अपर्याप्त साबित हुआ था और (इनके विवरण के लिए) आइंस्टाइन के सामान्य सापेक्षता सिद्धांत की आवश्यकता थी।”\nवैद्य का समाधान इन परिस्थितियों के अध्ययन के लिए आदर्श था, और इसके चलते वे उच्च-ऊर्जा खगोल-भौतिकविदों की दुनिया में शामिल कर लिए गए।\nआने वाले दशकों में उन्होंने सामान्य सापेक्षता और खगोल-भौतिकी के संगम बिंदु पर कई महत्वपूर्ण योगदान दिए। उन्होंने सटीक समाधानों के अलावा अति-विशाल पिंडों और ब्लैक होल्स जैसे विषयों पर काम किया। अकेले या अपने शोध छात्रों के साथ काम करते हुए उन्होंने नेचर, फिजि़कल रिव्यू लेटर्स, एस्ट्रोफिजि़कल जर्नल और करंट साइन्स जैसी शोध पत्रिकाओं में कई शोध पत्र प्रकाशित किए।\nवैद्य एक संस्था-निर्माता भी थे। इंडियन एसोसिएशन फॉर जनरल रिलेटिविटी के संस्थापक सदस्य के रूप में उन्होंने भारत में इस क्षेत्र में काम कर रहे वैज्ञानिकों को साथ लाने का महत्वपूर्ण कार्य किया। इन वैज्ञानिकों में सी.वी. विश्वेश्वरा, नरेश दधीच और जयंत नार्लीकर जैसे वैज्ञानिक शामिल थे। जयंत नार्लीकर आगे चलकर इंटरयुनिवर्सिटी सेंटर फॉर एस्ट्रोनॉमी एंड एस्ट्रोफिजि़क्स (IUCAA, पुणे) के प्रथम निदेशक बने।\nहालांकि भारत में सामान्य सापेक्षता अनुसंधान के शुरुआती केंद्र जयंत नार्लीकर के पिता वी.वी. नार्लीकर और एन. आर. सेन के नेतृत्व में स्थापित हुए थे, अगली पीढ़ी पर वैद्य का ज़बर्दस्त प्रभाव रहा। सामान्य सापेक्षता के क्षेत्र में कार्यरत वैज्ञानिक कलकत्ता (अब कोलकाता) के गणितज्ञ अमल कुमार रायचौधरी के साथ-साथ वैद्य को अपना मार्गदर्शक मानते थे और 1985 में इन दोनों वैज्ञानिकों के सम्मान में पुस्तिका का प्रकाशन किया गया था।\nइस बात में कोई संदेह नहीं कि पी. सी. वैद्य अव्वल दर्जे के वैज्ञानिक थे और आइंस्टाइन से लेकर स्टीफन हॉकिंग और गुरुत्वाकर्षण तरंगों की खोज करने वाली लिगो टीम तथा अन्य प्रायोगिक वैज्ञानिकों की परंपरा के हिस्से थे। और फिर भी – हालांकि मैं प्रशिक्षण और पेशे से विज्ञान का इतिहासकार हूं – मैंने चंह महीनों पहले तक पी.सी. वैद्य का नाम तक नहीं सुना था। मैंने उनका नाम पहली बार तब सुना जब एक मित्र ने हॉकिंग के जीवन और कार्य पर व्याख्यान देते हुए उनका जि़क्र किया।\nयह मेरे अज्ञान का द्योतक हो सकता है किंतु एक गैर-वैज्ञानिक जनमतसंग्रह से लगता है कि बात इतनी ही नहीं है। गुजरात का यह महान व्यक्तित्व भारत के घर-घर में सी.वी. रामन, मेघनाथ साहा, एस.एस. भटनागर, सुब्रामण्यन चंद्रशेखर या होमी भाभा जैसा नाम नहीं बन पाया।\nइसे कैसे समझें? इसका कुछ सम्बंध तो इस बात से है कि जिस परिवेश में उन्होंने अपना कैरियर बनाया और जिस असाधारण जीवन शैली को उन्होंने अपनाया। कई स्रोतों से हम उस कैरियर को पुनर्निर्मित कर सकते हैं। इनमें उनकी गुजराती स्मरण पुस्तिका चॉक एंड डस्टर तथा उनके सम्बंधियों और सहकर्मियों द्वारा लिखे गए जीवन वृत्त शामिल हैं।\nप्रहलाद चुन्नीलाल वैद्य (कुछ लोगों के लिए वैद्य साहेब) का जन्म 1918 में जूनागढ़ रियासत के एक गांव शाहपुर में हुआ था। वे एक डाक अधिकारी के द्वितीय पुत्र थे। बचपन में ही उनके माता-पिता गुज़र गए और उनका लालन-पालन भावनगर के नज़दीक कुछ रिश्तेदारों ने किया, जहां 1933 तक वे अल्फ्रेड हाई स्कूल में पढ़े।\nउनके भाई मधुसूदन को बंबई (अब मुंबई) में स्कूल शिक्षक की नौकरी मिल गई और पी. सी. वैद्य ने अपनी स्कूल शिक्षा वहीं पूरी की। रॉयल इंस्टीट्यूट ऑफ साइन्स से बी.एससी. (और आगे चलकर एम.एससी.) करने से पहले वे जोगेश्वरी स्थित इस्माइल यूसुफ कॉलेज में पढ़े। स्नातक शिक्षा के दौरान उन्हें डिस्टिंक्शन मिला और स्नातकोत्तर परीक्षा में बंबई विश्वविद्यालय के टॉपर रहे।\nइस दौर में उनके व्यक्तित्व पर एक गहरी छाप बंबई विश्वविद्यालय में 1937 में वी.वी. नार्लीकर (कैंब्रिज विश्वविद्यालय में अध्ययन के बाद बनारस हिंदू विश्वविद्यालय में प्रोफेसर) द्वारा दिए गए व्याख्यानों ने डाली। यहीं पी.सी. वैद्य ने पहली बार सुना था कि विकिरण करते तारों के गुरुत्वाकर्षण क्षेत्र का विवरण अब तक सामान्य सापेक्षता के परिप्रेक्ष्य में नहीं दिया गया है।\nउनके अकादिमक कैरियर के बावजूद, जिस ढंग से पी.सी. वैद्य का शोध कैरियर शुरू हुआ, उसमें संयोग का कुछ पुट अवश्य है। भावनगर में पी. सी. वैद्य और उनके भाई पर गांधी के विचारों का काफी असर पड़ा था। अब राजकोट में एक कॉलेज शिक्षक के रूप में थोड़े दिन काम करने के बाद उन्होंने अपने कैरियर में एक गैर-परंपरागत कदम उठाया। 1941 में उन्होंने बंबई लौटकर एक गांधी-प्रेरित स्वैच्छिक संस्था स्थापित की। अहिंसक व्यायाम संघ नामक यह संस्था सत्याग्रहियों के प्रशिक्षण के लिए बनाई गई थी।\nयह कई भारतीय युवाओं के लिए जुनून का दौर था क्योंकि इसी समय भारतीय नेताओं ने ब्रिटेन द्वारा भारत को एकतरफा ढंग से द्वितीय विश्व युद्ध में झोंकने के निर्णय के खिलाफ संघर्ष करते हुए भारत छोड़ो आंदोलन की घोषणा कर दी थी। यह पी. सी. वैद्य के लिए निराशा का कारण बना कि व्यायाम संघ की प्रेरक शक्ति पृथ्वी सिंह की वैचारिक उलझनों के चलते संस्था को समेट दिया गया। सिंह का वैचारिक झुकाव कम्यूनिज़्म की ओर था और वे ब्रिटिशों का विरोध करने में खुद को असमर्थ पा रहे थे क्योंकि ब्रिटिश तब सोवियत संघ के सहयोगी थे।\nखुद को मझधार में पाकर, पी. सी. वैद्य ने वी.वी. नार्लीकर का रुख किया। उन्होंने बनारस में नार्लीकर को चिट्ठी लिखकर पूछा कि क्या वे एक अनौपचारिक शोध छात्र के रूप में उनके साथ काम कर सकते हैं। अपनी बचत के भरोसे पी.सी. वैद्य अपने परिवार को लेकर बनारस आ गए, जहां उन्होंने नार्लीकर के मार्गदर्शन में काम करते हुए 1942 से कई शोध पत्र प्रकाशित किए। इनमें से एक – इंडियन इंस्टीट्यूट ऑफ साइन्स द्वारा प्रकाशित करंट साइन्स में 1943 में प्रकाशित शोध पत्र – उनकी पहली बड़ी सफलता थी। इस शोध पत्र का शीर्षक था: दी एक्सटरनल फील्ड ऑफ ए रेडिएटिंग स्टार इन जनरल रिलेटिविटी। इस पर्चे ने विज्ञान जगत को वैद्य मेट्रिक्स की सूचना दी।\nवैद्य ने 1950 के शुरुआती दशक में प्रकाशित शोध पत्रों में इसे विस्तार दिया। ऐसे में कोई अचरज नहीं कि पी.सी. वैद्य ने नार्लीकर के साथ बिताए अपने वर्षों को ‘काशी यात्रा’ की संज्ञा दी जिसने उन्हें अगले जीवन के लिए नहीं बल्कि इसी जीवन के शेष वर्षों के लिए तैयार किया।\nजब बचत के पैसे चुक गए, तो वैद्य ने सूरत के एक कॉलेज में अध्यापक की नौकरी ले ली। आगे चलकर उन्होंने नवोदित टाटा इंस्टीट्यूट ऑफ फंडामेंटल रिसर्च (TIFR) में एक शोध छात्र के रूप में दाखिला लिया और 1948 में पीएच.डी. पूरी की। टीआईएफआर उस समय विकसित हो रहा था और वैद्य को होमी भाभा के साथ काम करने का मौका मिला। यह बात शायद अविश्वसनीय लगे किंतु पी.सी. वैद्य को बंबई छोड़ना पड़ा था क्योंकि परिवार के रहने के लिए वहां उन्हें मकान नहीं मिला।\nतब पी. सी. वैद्य गुजरात में आनंद के नज़दीक उभरते शैक्षणिक शहर वल्लभ विद्यानगर में नए-नए खुले विट्ठलभाई पटेल कॉलेज में प्रोफेसर बने। उनके जीवन पर बनी आयूका-विज्ञान प्रसार की एक फिल्म में उन्होंने बताया है कि उस समय वे बगैर छत के कमरे में पढ़ाया करते थे। मगर वहां उन्होंने अपने छात्रों की जो बुनियाद तैयार की वह बहुत मज़बूत थी। जैसा कि उनके भतीजे अरुण वैद्य (जो स्वयं एक प्रतिष्ठित गणितज्ञ हैं) ने बताया, पी. सी. वैद्य न सिर्फ अपने शोध कार्य के लिए बल्कि उनके द्वारा आयोजित खेलकूद शिविरों व अन्य गतिविधियों के लिए भी याद किए जाते हैं। लगता है व्यायाम संघ के उनके दिन फालतू नहीं गए।\nअन्य कॉलेजों में अध्यापन करने के बाद, वैद्य ने गुजरात विश्वविद्यालय में गणित विभाग स्थापित करने में योगदान दिया (1959)। यहीं उन्होंने अपना शेष कार्य-जीवन व्यतीत किया। यहां उन्होंने कई शोध छात्र तैयार किए। आगे चलकर उन्हें प्रशासनिक जि़म्मेदारियां सौंपी गई। 1971 में वे गुजरात लोक सेवा आयोग के अध्यक्ष बने और 1977 में संघ लोक सेवा आयोग के सदस्य निर्वाचित किए गए। इसके बाद वे गुजरात विश्वविद्यालय के उपकुलपति रहे।\nवैज्ञानिक अनुसंधान के क्षेत्र में अपनी हैसियत और उच्च पदों पर आसीन रहने के बावजूद, पी. सी. वैद्य कभी अपनी जड़ें नहीं भूले। आजीवन गांधीवादी रहे वैद्य की पहचान खादी के कुर्ते, सफेद गांधी टोपी और सायकिल से जुड़ी रही। जिन संस्थाओं की स्थापना को लेकर वे गर्व महसूस करते थे वे हर स्तर पर गणित शिक्षण को बेहतर बनाने से सम्बंधित थीं। इनमें गुजरात गणित मंडल (स्थापना 1963) शामिल है जो आज भी एक जीवंत संस्था है। इसी वर्ष उन्होंने एक पत्रिका सुगणितम की स्थापना की थी जो शिक्षकों व छात्रों के लिए गणित का एक उम्दा संसाधन है।\nवैद्य उस समय तक एक परिपक्व शोधकर्ता बन चुके थे जब नव-स्वतंत्र भारत विज्ञान में भारी निवेश कर रहा था। वैज्ञानिक एवं प्रौद्योगिकी अनुसंधान परिषद (CSIR) प्रयोगशालाओं के अपने नेटवर्क में विस्तार कर रहा था, अंतरिक्ष कार्यक्रम आकार ले रहा था और परमाणु ऊर्जा कार्यक्रम पर पैसे और प्रतिष्ठा की बौछार की जा रही थी। मगर इन सबका एक उपयोगितावादी रुझान था जबकि वैद्य ज़्यादा ‘बुनियादी’ अनुसंधान कर रहे थे।\nजैसा कि एक भौतिक शास्त्री साथी ने मुझे बताया था, पी. सी. वैद्य का क्षेत्र (सामान्य सापेक्षता) अपेक्षाकृत गूढ़ था। यह विषय भारत में स्नातकोत्तर स्तर भी कहीं-कहीं ही पढ़ाया जाता था। ज़ाहिर है, इसने लोगों का ध्यान उस तरह नहीं खींचा जैसे परमाणु ऊर्जा या रॉकेट खींचते हैं। परिणाम यह रहा कि वैद्य ने अपना लगभग पूरा कैरियर विज्ञान के मान्य केंद्रों से दूर ही व्यतीत किया और शोध में उनके योगदान को बहुत थोड़े से वैज्ञानिक ही समझते हैं।\nअलबत्ता, वैद्य का कैरियर सिर्फ इन परिस्थितियों का नहीं बल्कि उनके निर्णयों का भी परिणाम था। वैद्य ने कभी सार्वजनिक परिदृश्य में रहने की इच्छा नहीं की। वे एक ‘जड़ें जमाए विश्व नागरिक’ थे जो पूरी दुनिया से संवाद करते थे किंतु सबसे प्रसन्न अपनी धरती पर ही रहते थे। वे अपनी मातृभाषा और अपने आसपास के लोगों की भाषा की मदद से ज्ञान का प्रजातांत्रीकरण करना चाहते थे। वे गांधीवादी परंपरा में ‘रचनात्मक कार्यकर्ता’ थे।\n1990 के दशक के अंतिम वर्षों में भी, बुलेटिन ऑफ दी एस्ट्रॉनॉमिकल सोसायटी ऑफ इंडिया के संपादक के पत्र के जवाब में अपनी निशस्त्र कर देने वाली विनम्रता के साथ उन्होंने कहा था, “मैं हमेशा से स्वयं को एक शिक्षक मानता आया हूं और इतने वर्षों तक गणित पढ़ाकर ही अपनी जीविका अर्जित की है। यदि प्रतिष्ठित खगोल शास्त्रीय सोसायटी मुझे एक प्रतिष्ठित खगोल शास्त्री मानती है, तो मुझे गर्व महसूस हुआ और मैंने सोचना शुरू किया कि यह गणित शिक्षक एक खगोल शास्त्री के रूप में कैसे तबदील हो गया।” शायद यह तबदीली सितारों पर अंकित थी। (स्रोत फीचर्स)\nफोटो क्रेडिट : the wire\nप्रोफेसर सी.वी. विश्वेश्वरा – टी.वी. वेंकटेश्वरन, दिनेश शर्मा एवं नवनीत कुमार गुप्ता\nब्लैक होल एवं आइंस्टाइन के सामान्य सापेक्षता सिद्धांत पर महत्वपूर्ण शोधकार्य करने वाले प्रोफेसर सी. वी. विश्वेश्वरा का पिछले वर्ष निधन हो गया। उन्होंने कई वर्षों तक गुरुत्व तरंगों और ब्लैक होल के सिद्धांत पर शोध कार्य कर नई संकल्पना का विकास किया था।\nसन 1970 में विश्वेश्वरा ने ब्लैक होल और गुरुत्व तरंगों सम्बंधी नई संकल्पना को प्रस्तुत कर सैद्धांतिक भौतिकी में योगदान दिया। बाइनरी ब्लैक होल में, गुरुत्व तरंगें दोगुनी गति से उत्पन्न होती हैं। इस प्रक्रिया में यह प्रणाली अपनी घूर्णन ऊर्जा खो देती है जिससे दो ब्लैक होल पास आते हैं और बहुत अधिक विकिरण उत्सर्जित करते हैं जिससे भंवर–सा बनता है। इससे तरंगों का गुंजन पैदा होता है। इन तरंगों का आयाम और आवृत्ति तब तक बढ़ती है जब तक ये दोनों पिंड आपस में मिल न जाएं। पिंडों के आपस में मिलने से पहले सापेक्ष वेग प्रकाश की गति के नज़दीक पहुंचने लगता है।\nविलय के परिणामस्वरूप एक नए ब्लैेक होल का निर्माण होता है। यह नया ब्लैक होल गुरुत्व विकिरण उत्सर्जित करता है जिसका द्रव्यमान और घूर्णन सम्बंधी गुणधर्म निर्णायक ब्लैक होल की तरह होता है। इसे अर्ध सामान्य मोड या रिंग–डाउन संकेत कहते हैं। रिंग–डाउन संकेत हथौड़े की चोट से उत्पन्न विकिरण के जैसा होता है।\nविश्वेश्वरा के सैद्धांतिक योगदान से हम समझ पाए कि किस प्रकार दो ब्लैक होल आपस में एक दूसरे से टकरा सकते हैं। उन्होंने यह भी बताया कि किस प्रकार से ब्लैक होल से फैलने वाली गुरुत्व तरंगों में रिंग–डाउन संकेत के गुणधर्म हो सकते हैं। इसमें वही लचीलापन होता है जो कि गुरुत्व तरंगों में पाया जाता है। उनका यह शोध पत्र सन् 1970 में प्रतिष्ठित शोध पत्रिका नेचर में प्रकाशित हुआ था।\n16 मार्च, 1936 को जन्मे विश्वेश्वरा का आरंभिक जीवन बैंगलुरु में बीता और उनकी प्राथमिक शिक्षा भी इसी शहर में हुई। उनके स्कूल के शिक्षक द्वारा भौतिकी को रोचक तरीके से समझाए जाने के कारण उन्हें भौतिकी विषय से लगाव हो गया। इसी तरह गणित विषय में भी उनकी दिलचस्पी थी। भौतिकी को विशेष विषय लेकर उन्होंने स्नातक की पढ़ाई पूरी की।\nबैंगलुरु में एम.एससी. करने के बाद, वे उच्च शिक्षा के लिए कोलंबिया विश्वविद्यालय गए। मैरीलैंड विश्वविद्यालय में प्रोफेसर चाल्र्स मिसेनर के मार्गदर्शन में उन्होंने ब्लैक होल की स्थिरता पर काम करते हुए पीएच.डी. की डिग्री प्राप्त की। उन्होंने ब्लैक होल स्थिरता के साथ ही ब्लैक होल भौतिकी में महत्वपूर्ण योगदान दिया।\nअमेरिका में कई विश्वविद्यालयों के विभागों में कार्य करने के बाद उन्होंने भारत आकर बैंगलुरु के रामन अनुसंधान संस्थान में अपनी सेवाएं दीं। बाद में उन्होंने भारतीय खगोल भौतिकी संस्थान में वरिष्ठ प्रोफेसर के रूप में भी कार्य किया। वे बैंगलुरु स्थित जवाहरलाल नेहरू तारामंडल एवं विज्ञान केंद्र के संस्थापक–निदेशक थे।\nइन विषयों पर लिखी गई उनकी लोकप्रिय पुस्तकों, ‘आइंस्टाइन्स एनिग्मा ऑर ब्लैक होल इन माय बबल बाथ’ और ‘युनिवर्स अनवाइल्ड – दी कॉस्मॉस इन माय बबल बाथ’ को दुनिया भर में काफी पढ़ा और सराहा गया। (स्रोत फीचर्स)\nफोटो क्रेडिट : scientific world\nजून 1, 2018 जून 1, 2018 पर प्रकाशित किया गया\nपौधे की तरह दवा उत्पादन में खमीर की भूमिका – डॉ. डी. बालसुब्रमण्यन\nपौधे औषधियों के समृद्ध स्रोत होते हैं। यह बात तब से ज्ञात है जब से मनुष्यों ने समुदायों के रूप में मिल-जुलकर रहना शुरू किया था। (वास्तव में, लगता तो यह है कि चिम्पैंज़ी भी दवा के रूप में चुनकर विशेष पौधे खाना पसंद करते हैं)। आयुर्वेद, यूनानी, सिद्ध, आदिवासी औषधियां, प्राच्य चिकित्सा और होम्योपैथी में वनस्पति-आधारित यौगिकों का इस्तेमाल दवाइयों और टॉनिक के रूप में होता रहा है। कार्बनिक रसायन शास्त्र में खास तौर से प्राकृतिक उत्पाद और औषधि रसायन जैसी विशेष शाखाएं हैं। इस विधा में शोधकर्ता चुनिंदा पौधे इकट्ठा करते हैं और उनमें से विशेष अणुओं को अलग करने की कोशिश करते हैं। इसके बाद उनकी रासायनिक संरचनाओं का अध्ययन करके बीमारियों के खिलाफ उनकी प्रभाविता की जांच करते हैं (इस क्षेत्र को औषधि रसायन कहते हैं)।\nकिसी भी पौधे में हज़ारों अणु अलग-अलग मात्राओं उपस्थित होते हैं। अक्सर जिस दवा अणु की तलाश कर रहे हैं वह बहुत कम मात्रा में पाया जाता है। एक मायने में यह मात्र घास के ढेर में सुई ढूंढने जैसी समस्या नहीं है बल्कि मनचाहे यौगिक तक पहुंचने के लिए ऐसे कई ढेरों की ज़रूरत होती है ताकि काम करने के लिए ठीक-ठाक मात्रा (कुछ ग्राम) मिल सके। इस प्रकार प्राकृतिक उत्पाद रसायन काफी चुनौतीपूर्ण क्षेत्र रहा है और सफल शोधकर्ताओं को हीरो माना जाता है और सम्मान व पुरस्कार से नवाज़ा जाता है। इसका एक हालिया उदाहरण चीन की महिला वैज्ञानिक डॉ. यूयू तू का है। उन्हें 2015 में चिकित्सा का नोबेल पुरस्कार दिया गया था। उन्होंने दशकों के परिश्रम के बाद मलेरिया के लिए चीनी जड़ी-बूटी क्विंगहाओ से आर्टेमिसीनीन नामक अणु को अलग किया था।\nएक बार जब प्राकृतिक उत्पाद रसायनज्ञ दवा के अणु को अलग करके उसकी रासायनिक संरचना को निर्धारित कर लेता है, तब वह इस अणु को प्रयोगशाला में बनाने (संश्लेषण) का प्रयास करता है। अभी तक यह एक चुनौतीपूर्ण और कमरतोड़ काम रहा है। चूंकि अणु का आकार त्रि-आयामी होता है तो इसमें परमाणुओं की जमावट काफी जटिल हो सकती है। प्रयोगशाला में इस तरह के जटिल अणुओं का निर्माण कुछ हद तक एक आर्किटेक्ट के काम के समान है जो र्इंट-गारा जोड़कर इमारत बनाता है। इस मामले में भी हीरो को सम्मान दिया जाता है।\nऐसे ही एक हीरो हारवर्ड के स्वर्गीय प्रोफेसर रॉबर्ट वुडवर्ड थे जिन्होंने दशकों तक सफलतापूर्वक कई जटिल अणुओं का संश्लेषण किया था और इस काम के लिए उन्हें 1965 में रसायन में नोबेल पुरस्कार से नवाज़ा गया था। आर्किटेक्ट उपमा को आगे बढ़ाते हुए महान कार्बनिक रसायनज्ञ स्वर्गीय प्रोफेसर सुब्रामण्य रंगनाथन ने एक मोनोग्राफ लिखा था जिसका शीर्षक था ‘दी आर्ट ऑफ आर्गेनिक सिंथेसिस’ (कार्बनिक संश्लेषण की कला)।\nक्विंगहाओ आर्टेमिसीनीन कैसे बनाता है? पूरी प्रक्रिया एक दर्जन से ज़्यादा चरणों में सम्पन्न होती है। इनमें से कई चरण एंज़ाइम द्वारा उत्प्रेरित होते हैं जो प्रोटीन अणु होते हैं। हमने इनमें से प्रत्येक चरण का खुलासा कर लिया है और यह भी समझ लिया है कि पादप कोशिकाओं में इन एंज़ाइम्स को बनाने में कौन से जीन्स शामिल हैं (दरअसल यह जीन का पूरा समूह है)। अब इस जानकारी के दम पर, और जेनेटिक्स और जेनेटिक इंजीनियरिंग में हुई प्रगति की मदद से क्या हम कार्बनिक रसायन की विधियों की बजाय जेनेटिक इंजीनियरिंग की विधियों का इस्तेमाल करके आर्टेमिसिनिन को प्रयोगशाला में बना सकते हैं? और यदि हम इस जीन समूह को किसी सूक्ष्मजीव (जैसे खमीर) में प्रविष्ट कराएं तो क्या वह आर्टेमिसिनिन बनाने लगेगा? यदि ऐसा कर पाते हैं तो हमें टनों जड़ी-बूटी उगाने और काटने की ज़रूरत नहीं पड़ेगी; खमीर के विशाल कल्चर में किलोग्राम के हिसाब से दवा बनाई जा सकेगी।\nआर्टेमिसिनिन बनाने के लिए किसी सूक्ष्मजीव का इस्तेमाल एक नवाचारी विचार है। यदि हमें सफलता मिलती है तो हम खमीर को एक पौधे में तबदील कर देंगे जिसका इस्तेमाल हम कम से कम पांच सहस्त्राब्दियों से घरों और बेकरियों में करते आए हैं। लेकिन इसके लिए खमीर कोशिकाओं में उनके अपने जीनोम के साथ-साथ पौधे में उस दवा को बनाने के लिए ज़िम्मेदार जीन समूह भी होना चाहिए।\nकैलिफोर्निया विश्वविद्यालय के प्रोफेसर जे. केसलिंग और एमायरिस कंपनी के डॉ. नील रेनिंगर का तर्क है कि जेनेटिक्स और जेनेटिक इंजीनियरिंग में हुई प्रगति की बदौलत अब यह विचार बड़बोलापन नहीं है बल्कि काम करने के लायक है। गेट्स फाउंडेशन के अनुदान से उनकी टीम ने दवा उत्पादन के लिए पौधे द्वारा इस्तेमाल किए जाने वाले पूरे जीन समूह का रासायनिक संश्लेषण किया और उसे खमीर कोशिकाओं के अनुरूप संशोधित किया, और खमीर कोशिकाओं में प्रविष्ट करा दिया। उन्होंने प्रयोगशाला में इस जेनेटिक रूप से परिवर्तित खमीर का कल्चर बनाया और पाया कि वह खमीर आर्टेमिसिनिन बना सकता है। इस समूह ने 2013 तक इस विधि में काफी सुधार करके प्रति लीटर कल्चर माध्यम से 25 ग्राम एंटी-मलेरिया दवा का उत्पादन किया है।\nपिछले कुछ वर्षों के दौरान, कई अन्य दवाइयों, जो प्राकृतिक रूप से पौधों और जड़ी-बूटियों में मिलती है, का उत्पादन खमीर की मदद से किया गया है। हाल ही में पीएनएएस पत्रिका में ली व साथियों ने अपने शोध पत्र में उन्होंने बताया है कि उन्होंने खमीर की मदद से कैंसर-रोधी दवा नोस्केपाइन का उत्पादन किया है। यह कुदरती रूप से अफीम के पौधे में पाई जाती है। तिकड़म यह है कि पादप कोशिका में यह अणु बनाने वाले जीन समूह की पहचान की जाए, इन्हें प्रयोगशाला में बनाकर खमीर में डाल दिया जाए और अनुकूल परिस्थितियां निर्मित की जाएं। तब यह पौधा-रूपी खमीर उस अणु का उत्पादन करेगा। पांच हज़ार से अधिक वर्षों से जाना-माना जो खमीर ब्रोड और शराब बनाने के काम आता रहा है, अब एक नई भूमिका निभाएगा। (स्रोत फीचर्स)\nनोट : यह लेख वेबसाइट पर7जून 2018 तक ही उपलब्ध रहेगा|\nइटली में तीन हज़ार वर्ष पूर्व वाइन उद्योग – एस. अनंतनारायण\nकहा जा रहा है कि वाइन बनाने की शुरुआत संगठित खेती से पहले हो गई थी। यह संभव भी लगता है क्योंकि कुछ किस्मों के फल भंडारण के दौरान सड़ जाते हैं या पिलपिला जाते हैं तो उनमें किण्वन की प्रक्रिया होने लगती है, जिसके परिणामस्वरूप वाइन बनती है। किंतु अनाजों से वाइन या बीयर बनाना अलग बात है। इसके लिए काफी मात्रा में अनाज चाहिए और एक पूरी प्रक्रिया चाहिए। फलों के सड़ने-गलने से संयोगवश वाइन बनती भी है तो इतनी-सी वाइन से एक पूरा उद्योग पनपना संभव नहीं है। वह तो तभी होगा जब उत्पादन काफी मात्रा में हो और इसे संग्रहित करके बाद में उपयोग के लिए रखा जा सके।\nदक्षिण फ्लोरिडा और इटली स्थित विश्वविद्यालयों व संस्थानों के शोधकर्ताओं ने माइक्रोकेमिकल जर्नल में रिपोर्ट किया है कि साक्ष्यों से पता चला है कि पहली सहत्राब्दी ईसा पूर्व से ही इटली में शराब (वाइन) का उत्पादन और संग्रहण होता रहा है। सिसली के दक्षिण-पश्चिमी तट पर चूने के पहाड़ मॉन्टे क्रोनियो की खुदाई में सिरेमिक (चीनी मिट्टी) पात्रों के हिस्से मिले हैं। इन पात्रों पर जैविक पदार्थ के अवशेष मिले हैं। शोधकर्ताओं ने पुरातात्विक अन्वेषण में प्रयोगशाला विधियों के उपयोग का एक नया दृष्टिकोण दिया है जिससे प्राचीन सभ्यताओं की पाक कला और आहार सम्बंधी व्यवहार को समझने में मदद मिल सकती है ।\nनिश्चित तौर पर प्राचीन काल में शराब उत्पादन के और भी प्रमाण मिलते हैं। मसलन फ्रांस स्थित रॉकप्रट्यूस में 6ठी शताब्दी ईसा पूर्व बीयर बनाई जाती थी। इससे भी कई वर्ष पूर्व, लगभग 3000 ईसा पूर्व, चीन के शान्क्सी ज़िले में बीयर उत्पादन के साक्ष्य मिले हैं। 2011 में ह्यूमन बायोलॉजी नामक जर्नल में प्रकाशित रिपोर्ट के अनुसार सीएनआरएस, मॉन्टपेलियर के वैज्ञानिकों को सेल्टिक मठ के पुरातात्विक स्थल की खुदाई में बीयर बनाने में प्रयुक्त कच्चा माल और उपकरण मिले हैं। एक निवास स्थान के फर्श से अधजले जौं के दाने मिले हैं जिससे पता चलता है कि ये बीयर बनाते हुए दानों को सुखाने की प्रक्रिया में भट्टी में अधजले छूट गए होंगे।\nउसी जगह पर ऐसे बर्तन मिले हैं जिनमें जौं को अंकुरित करने से पहले भिगोया जाता होगा। साथ ही भट्टी के अवशेष मिले हैं जो अंकुरित जौं सुखाने के काम आती होगी। वहां चक्की के पाट, भट्टी और संग्रहण के पात्रों की मौजूदगी से लगता है कि यहां बीयर बनाई जाती थी जो उनकी परंपरा का हिस्सा होगी। साथ ही साथ, अन्य समुदाय के लोगों के साथ व्यापार की वस्तु और संचार का ज़रिया होगी।\nचीन में येलो रिवर घाटी में मिले अवशेष और भी प्राचीन हैं। माना जाता है कि चीनी सभ्यता की शुरुआत येलो रिवर के किनारे ही हुई थी। इस घाटी में कई पुरातात्विक खोजें हुई हैं। 2013 में पीएनएएस में प्रकाशित रिपोर्ट के मुताबिक दो गड्ढों से कुछ कलाकृतियां मिली हैं, जिनकी कार्बन डेटिंग से पता चला है कि ये 3400 से 2900 ईसा पूर्व की हैं। कलाकृतियों में चौड़े मुंह वाली कीप सही-सलामत मिली है। इसके अलावा चौड़े मुंह वाले घड़े, सकरे मुंह वाले लंबे घड़े (एम्फोरा) और चूल्हे के हिस्से मिले हैं। इन्हें देख कर लगता है कि ये विशेष रूप से मदिरा बनाने, छानने और उसके भंडारण के लिए और गर्म करने एवं तापमान नियंत्रण के लिए उपयोग किए जाते होंगे।\nइन बर्तनों पर जो अवशेष मिले हैं वे मंड के कण हैं, जो अनाजों के कारण पड़े होंगे। साथ ही फाइटोलिथ जैसे खनिजों के कण भी इन बर्तनों पर मिले हैं जो आम तौर पर विघटित पौधों के अवशषों में पाए जाते हैं। मंड की जांच से पता चला है कि यह मोटे अनाज, कुछ किस्म के गेहूं, जौं या यैम जैसे कुछ कंदों से आया होगा। ये इस क्षेत्र में पाए भी जाते हैं। प्राप्त मंड के अवशेष एक तो शक्तिशाली, टिकाऊ और खुशबूदार बीयर बनाने की विधि का संकेत देते हैं वहीं मंड के कणों में क्षति के प्रमाण भी मिले हैं। इस तरह की क्षति अनाज को अंकुरित करने, भिगोने, सुखाने की प्रक्रिया में हुई होगी। अंकुरित अनाज को गर्म हवा से सुखाने (माल्टिंग) के दौरान एंज़ाइम मंड को शर्करा में तोड़ते हैं जिसके कारण मंडयुक्त अनाज में छेद हो जाते हैं। फिर जब कचूमर बनाने के लिए अनाज के दानों को गर्म पानी में डालते हैं तो वे फूलते हैं और उनका आकार बिगड़ जाता है।\nपीएनएएस पेपर के मुताबिक “इस प्रकार, पुरातात्विक खोज में मिले विकृत आकार के मंडयुक्त अनाज को देखकर कहा जा सकता है कि ये अनाज मदिरा बनाने की प्रक्रिया के अवशेष हैं।” अवशेष के रासायनिक विश्लेषण में कैल्शियम ऑक्ज़लेट के अवशेष भी दिखे। कैल्शियम ऑक्ज़लेट बीयर बनाने के पात्र में बीयरस्टोन के रूप में नीचे बैठ जाता है। यह बीयर बनाने की प्रक्रिया का द्योतक है। अवशेषों में कैल्शियम ऑक्ज़लेट की उपस्थिति से इस बात की पुष्टि होती है कि प्रागैतिहासिक पात्रों का उपयोग बीयर बनाने में किया जाता था।\nइटली के सिसली के दो प्रागैतिहासिक स्थलों से प्राप्त बर्तनों पर कार्बनिक अवशेष पाए गए थे। खुदाई में मिले इन बर्तनों के अध्ययन के दौरान कार्बनिक अवशेषों की विस्तृत प्रयोगशाला जांच की गई। यह अध्ययन माइक्रोकेमिकल जर्नल में प्रकाशित हुआ है। अध्ययन का उद्देश्य “कुछ विशेष आकार के सिरेमिक पात्रों के उपयोग को समझना और प्राचीन आहार सम्बंधी आदतों के बारे में कुछ अनुमान लगाना” था। अध्ययन में मध्य कांस्य युग (1550-1250 ईसा पूर्व) से प्रारंभिक लौह युग (1050-950 ईसा पूर्व) तक के अवशेष शामिल थे।\nशोधकर्ताओं के समूह ने उपलब्ध पारंपरिक तरीकों और नवीनतम तरीकों का उपयोग करके पुरातात्विक सामग्री का विस्तृत विश्लेषण किया। उन्होंने नए सिरे से कार्बन डेटिंग, पशु कंकाल के अवशेषों के संरचनात्मक अध्ययन और सिरेमिक पात्रों और कार्बनिक अवशेषों के रासायनिक और अन्य विश्लेषण किए। बाद में अपना अध्ययन उन्होंने प्रारंभिक लौह युग के खाना पकाने के मर्तबान तक सीमित रखा। इसके लिए उन्होंने एनएमआर, इंफ्रारेड वर्णक्रम तथा स्कैनिंग इलेक्ट्रॉन माइक्रोस्कोप जैसी कई आधुनिक विधियों का उपयोग किया।\nइन विधियों से प्राचीन लोगों के भोजन और आहार सम्बंधी आदतों के बारे में काफी जानकारी पता लगी है। लेकिन इस अध्ययन से एक जो महत्वपूर्ण चीज़ मिली वह है टारटरिक एसिड। मॉन्टे क्रोनियो की खुदाई में पाए गए पात्रों में से एक पात्र में टारटेरिक एसिड और इसके सोडियम लवण के निशान मिले हैं। टारटेरिक एसिड वाइन का एक महत्वपूर्ण घटक है और वाइन की रासायनिक स्थिरता सुनिश्चित करने में भूमिका निभाता है। टारटरिक एसिड ज़्यादातर फलों और पौधों में नहीं पाया जाता लेकिन अंगूर में विशेष रूप से पाया जाता है। निश्चित रूप इसी कारण से वाइन अक्सर अंगूर से ही बनाई जाती है।\nमॉन्टे क्रोनियो के पात्रों पर अवशेष में टारटेरिक एसिड और इसके लवण की उपस्थिति इस बात का संकेत देते हैं कि लगभग 1000 ईसा पूर्व के सिरेमिक पात्र अंगूर से बनी वाइन के भंडारण के काम आते थे। इटली आज दुनिया का सबसे बड़ा वाइन निर्यातक है। लगता है, उन्होंने इसकी शुरुआत काफी पहले कर ली थी। (स्रोत फीचर्स)\nहाल में यूएसए में यह मुद्दा काफी ज़ोर से उठा है कि चिकित्सकीय उपकरणों (पेसमेकर, स्टेंट आदि) को लेकर मानक बहुत कमज़ोर हैं और इन्हें बगैर पर्याप्त प्रमाण के मंज़ूरी मिल जाती है।\nअमेरिका के लगभग 30 लाख से 60 लाख लोग एट्रियल फिब्रिालेशन की दिक्कत से प्रभावित हैं। हमारे ह्रदय में चार प्रकोष्ठ होते हैं – दो आलिंद (एट्रिया) और दो निलय (वेंट्रिकल)। पूरे शरीर से खून आकर आलिंद में भर जाता है। तब आलिंद में संकुचन होता है और खून निलय में पहुंचता है। इसके बाद निलय में संकुचन होता है और खून को शरीर में भेजा जाता है। यह क्रिया काफी लयबद्ध ढंग से चलती है। मगर कभी-कभी आलिंद अनियमित ढंग से फड़कने लगता है। इसे एट्रियल फिब्रिालेशन कहते हैं। ऐसा होने पर ह्रदयाघात और मृत्यु का खतरा बढ़ जाता है। पिछले दो दशकों से डॉक्टर इसका इलाज कैथेटर एब्लेशन से कर रहे हैं। इस तरीके में कैथेटर की मदद से ह्मदय के क्षतिग्रस्त ऊतकों को इस तरह उपचारित किया जाता है कि वहां घाव के निशान जैसा ऊतक (स्कार) बन जाए। इससे गड़बड़ विद्युत संकेतों को फैलने से रोका जा सकता है जो मांसपेशियों के फड़कने के लिए ज़िम्मेदार होते हैं। इस उपचार में लगभग 20,000 डॉलर का खर्चा आता है। किंतु हाल ही में एक अध्ययन में पाया गया कि कैथेटर एब्लेशन अन्य सस्ते उपचारों से बेहतर नहीं हैं। किंतु कुछ लोगों का मत है कि अध्ययन के आंकड़े बताते हैं कि कैथेटर एब्लेशन से कुछ लोगों को तो फायदा हुआ है। लिहाज़ा, ज़्यादा गहन अध्ययन की ज़रुरत है।\nइसी तरह, एक अध्ययन में पता चला था कि सीने में जीर्ण दर्द के मरीज़ों में दवाइयों की बजाय स्टेंट उपयोग करने से कोई अतिरिक्त लाभ नहीं मिलता।\nदिल की खून पंप करने की क्षमता बढ़ाने के लिए इंपेला नामक यंत्र दिल में लगाया जाता है। इसे लगवाने में 25,000 डॉलर का खर्च आता है। इसे अब तक 50,000 से भी अधिक रोगियों में लगाया जा चुका है जबकि इसके परिणामों के बारे में कोई डाटा नहीं है।\nकई लोग मांग कर रहे हैं कि दवाइयों के समान ऐसे चिकित्सा उपकरणों के लिए भी सख्त मापदंड होने चाहिए, किंतु यूएसए जल्द ही ऐसे चिकित्सा यंत्रों की मंज़ूरी और आसान कर सकता है। खाद्य व औषधि प्रशासन का मत है कि यंत्र को मंज़ूरी देने से पहले ज़्यादा छानबीन करने की बजाय बाज़ार में आने के बाद उसके परिणामों को देखा जाए। तर्क है कि इससे तकनीकी नवाचार को बढ़ावा मिलेगा और मरीज़ों को मदद। हालांकि, ऐसे ढीले-ढाले नियमों के चलते युरोप में वज़न घटाने के लिए पेट में लगाए जाने वाले गुब्बारे व स्तन प्रत्यारोपण जैसे उपचारों के दुष्परिणाम देखकर वहां नियमों में बदलाव किए गए।\nएफ.डी.ए. ने ह्रदय के ब्लॉकेज से निजात पाने के लिए एक नए प्रकार के स्टेंट को अनुमति दी थी जो लगभग तीन साल में घुल जाता है। तर्क यह था कि मरीज़ धातु के यंत्र की बजाय घुलने वाले यंत्र लगवाना बेहतर समझेंगे। और हुआ भी वही, बाज़ार में इसकी मांग बढ़ गई। लेकिन दीर्घावधि अध्ययनों से पता चला कि कई स्टेंट रक्त के थक्के में तबदील हो रहे थे जिनसे दिल के दौरे का खतरा और बढ़ गया था।\nचिकित्सीय यंत्रों की मंज़ूरी के लिए सख्त मानकों की ज़रूरत है। दवाओं की तुलना में यंत्रों के असर का अध्ययन करना मुश्किल है। कुछ रोगियों को एक झूठी गोली (प्लेसिबो) देना आसान है। पर स्टेंट या अन्य यंत्र के प्रत्यारोपण करने का नाटक करना मुश्किल है। किंतु वास्तविक लाभ का आकलन करने के लिए यह ज़रूरी है। (स्रोत फीचर्स)\nपिछला पृष्ठ पृष्ठ 1 … पृष्ठ 114 पृष्ठ 115 पृष्ठ 116 अगला पृष्ठ


सरकार का दावा- 'नकदी का कोई संकट नहीं, 80% से ज्यादा ATM पैसों से भरे हैं' | Public Live\nनई दिल्ली: देश में कई जगह एटीएम खाली होने की खबरें हैं. नकदी संकट को लेकर खुद वित्त मंत्री से लेकर आरबीआई तक बयान दे चुके हैं. कैश की किल्लत पर लोग भी सवाल उठा रहे हैं. लेकिन, वित्त राज्य मंत्री शिव प्रताप शुक्ला का दावा है कि नकदी का कोई संकट नहीं है, देश के 80 फीसदी से ज्यादा एटीएम पैसों से भरे हैं. कैश की किल्लत को लेकर लगातार अलग-अलग बयान आ रहे हैं. आरबीआई संकट से निपटने के लिए कैश फ्लो बढ़ाने का दावा कर रहा है. एसबीआई के मुताबिक, कल तक स्थिति सामान्य हो जाएंगी और सरकार का भी दावा है कि स्थिति सामान्य हो रही हैं. लेकिन, वित्त राज्यमंत्री का कहना है कि एटीएम में पर्याप्त पैसा है.\nवित्त राज्यमंत्री ने क्या कहा\nवित्त राज्यमंत्री शिव प्रताप शुक्ला के मुताबिक, देश के 80 फीसदी से ज्यादा एटीएम में पैसा भरा पड़ा है. कुछ लोगों के अंदर जनता को भ्रमित करने की आदत होती है. वह इस तरह अपनी इमेज तैयार करना चाहते हैं. शुक्ला ने कहा “मैं भ्रम फैलाने वालों से आग्रह करता हूं कि वो ऐसा न करें.\nआरबीआई भी कर रहा है इनकार\nआर्थिक मामलों के सचिव सुभाष चंद्र गर्ग ने कहा कि सरकार ने स्थिति संभालने के लिए 500 रुपए के नए नोट छापने का निर्देश दिया है. इस बार पांच गुना नोट छापे जाएंगे ताकि जो दिक्कतें सामने आ रही हैं वो जल्दी टल सकें. वहीं, सरकार राज्यों में मांग की भी समीक्षा कर रही है. हालांकि, आरबीआई अब भी किसी भी तरह के नकदी संकट से इनकार कर रहा है.\nदिल्ली-एनसीआर में भी एटीएम खाली\nनकदी संकट यूपी, बिहार, आंध्र प्रदेश, महाराष्ट्र और कर्नाटक के बाद अब एनसीआर पहुंच गया है. नोएडा, दिल्ली में कई जगह एटीएम कैश से खाली थे. हालांकि सरकार ने दावा किया कि देश में मौजूद 2.2 लाख एटीएम में से 80 फीसदी काम कर रहे हैं. वहीं एक दिन पहले 60 फीसदी एटीएम में ही नकदी मौजूद थी. उधर, बैंकों ने कहा कि वे हर एटीएम में कैश डाल रही हैं.\nSBI चेयरमैन ने किया दावा\nदेशभर में हो रही कैश की किल्लत पर स्टेट बैंक ऑफ इंडिया के चेयरमैन रजनीश कुमार का कहना है कि एटीएम में नकदी की समस्या का कल तक समाधान हो जाएगा. जिन राज्यों में कमी है वहां नकदी भेजी जा रही है. उन्होंने कहा की यह एक अस्थायी स्थिति है. रजनीश ने कहा कि संकट वाले राज्यों में दूसरे राज्यों से सप्लाई की जा रही है. हमारे पास कैश पर्याप्त मात्रा में है. आपको बता दें, कल ही रजनीश कुमार का बयान आया था कि स्थिति सामान्य होने में एक हफ्ते का वक्त लग सकता है.\n← बीजेपी के येदियुरप्पा ने भरा नामांकन, कहा- ’40 हजार वोटों से जीतूंगा’\nपाकिस्‍तान में बैसाखी मनाने गई भारतीय सिख महिला ने लाहौर में किया निकाह, इस्‍लाम कबूला: रिपोर्ट →


Weather Update: दिल्ली में आसमान साफ रहने का अनुमान, सामान्य से नीचे पहुंचा तापमान- Weather update Skies expected to remain clear in Delhi temperature reached below normal nodbk– News18 Hindi\nउन्होंने बताया कि सुबह साढ़े आठ बजे तक हवा में नमी का स्तर 43 प्रतिशत था. (सांकेतिक फोटो)\nअधिकतम तापमान (Temprature) करीब 37 डिग्री सेल्सियस रहने का अनुमान है. उन्होंने बताया कि सुबह साढ़े आठ बजे तक हवा में नमी का स्तर 43 प्रतिशत था.\nLast Updated : May 25, 2021, 10:42 IST\nनई दिल्ली. राष्ट्रीय राजधानी दिल्ली (Delhi) में मंगलवार सुबह आसमान साफ रहा और न्यूनतम तापमान 23 डिग्री सेल्सियस रहा, जो इस मौसम में सामान्य से चार डिग्री कम है. मौसम विभाग (Weather Department) ने इस बारे में जानकारी दी है. मौसम विभाग के एक अधिकारी ने आसमान मुख्यत: साफ रहने और दिन में 20-30 किलोमीटर प्रतिघंटे की रफ्तार से तेज हवाएं चलने का पूर्वानुमान जताया है. अधिकतम तापमान (Temprature) करीब 37 डिग्री सेल्सियस रहने का अनुमान है. उन्होंने बताया कि सुबह साढ़े आठ बजे तक हवा में नमी का स्तर 43 प्रतिशत था.\nवहीं, रविवार को खबर सामने आई थी कि राष्ट्रीय राजधानी दिल्ली में न्यूनतम तापमान 22.4 डिग्री सेल्सियस दर्ज किया गया, जो इस मौसम के सामान्य तापमान से चार डिग्री सेल्सियस कम है. भारत मौसम विज्ञान विभाग ने शहर में आंशिक रूप से बादल छाए रहने और गरज के साथ बौछारें पड़ने का अनुमान जताया है. अधिकतम तापमान 37 डिग्री सेल्सियस के आसपास रहने का अनुमान है. मौसम विभाग (Weather Department) के अधिकारियों ने बताया कि सुबह साढ़े आठ बजे आर्द्रता 66 प्रतिशत दर्ज की गई.\nहल्की मध्यम बारिश के आसार जताए थे\nइसी तरह शनिवार को खबर सामने आई थी कि दिल्ली, हरियाणा, राजस्थान, उत्तर प्रदेश के अलावा अन्य राज्यों में भी कई दिनों से रुक-रुक कर बारिश जारी है. और मौसम भी बदला हुआ है. वहीं, शुक्रवार देर रात्रि को भी दिल्ली-एनसीआर में अचानक तेज हवाओं के साथ बारिश हुई थी. इसके चलते दिल्ली और एनसीआर का मौसम फिर बदल गया था. वहीं, अब मौसम विभाग ने शनिवार को भी दिल्ली में आंशिक रूप से बादल छाए रहने के साथ-साथ हल्की बारिश होने की संभावना जताई थी. मौसम विभाग की मानें तो दिल्ली, फरीदाबाद, गुरुग्राम झज्जर, ग्रेटर नोएडा, नोएडा और उसके आसपास के क्षेत्रों में 50 से 70 किलोमीटर प्रति घंटा की रफ्तार से हवाएं चलने की संभावना जताई गई थी. वहीं, हल्की मध्यम बारिश के आसार जताए थे.


GHMC Elections 2020 : Every Political Party Claiming its Victory and Mayor seat\nDec 02, 2020, 12:29 IST\nक्या शतक जमा पाएगी टीआरएस...\nकांग्रेस की रेस कहा तक ?\nक्या पुराने शहर में फिर पतंग (MIM) ही उड़ेगा...?\nहैदराबाद : ग्रेटर हैदराबाद नगर निगम चुनाव (GHMC Elections 2020) में वोटिंग खत्म हो जाने से राजनीतिक पार्टियां अब हार-जीत के आकलन में जुट गई हैं। हर पार्टी जीत का दावा कर रही है। सत्तारूढ़ तेलंगाना राष्ट्र समिति (TRS) के नेता एक बार फिर मेयर की कुर्सी पर उनका कब्जा होने और इस बार 100 से अधिक सीटों पर जीत का दावा कर रहे हैं। उनका कहना है कि वोटिंग ट्रेंड और लोगों की राय भी हमारे पक्ष में है। टीआरएस को मुख्य रूप से वोटिंग ट्रेंड पर काफी उम्मीदें हैं।\nदूसरी तरफ, ग्रेटर हैदराबाद नगर निगम चुनाव में भी दुब्बाका के रिजल्ट्स दोहराने के भरोसा जताते हुए भाजपा भी अधिकांश सीटों पर जीत का दावा कर रही है। पार्टी के नेताओं का कहना है कि सरकार विरोधी लहर से उन्हें फायदा मिलेगा और 50 ज्यादा सीटों पर पार्टी की जीत होगी। इस बीच, कांग्रेस पार्टी के नेता भी जीत का दावा कर रहे हैं।\nजीएचएमसी चुनाव में टीआरएस और भाजपा के मुकाबले पीछे होने के बावजूद कम से कम 20 सीटों पर जीतने का दावा किया जा रहा है। गांधी भवन के सूत्रों के मुताबिक मल्काजगिरी संसदीय निर्वाचन क्षेत्र में अच्छे परिणाम मिलने की उम्मीद जताई है। एमआईएम को हर बार की तरह पुराने शहर पर इस बार भी अपना कब्जा बरकरार रखने का विश्वास जाहिर कर रही है। वामदलों, अन्य पार्टियों व निर्दलीय उम्मीदवार भी जीत के दावे ठोक रहे हैं।\nजीएचएमसी चुनाव को प्रतिष्ठा के तौर पर ले चुकी टीआरएस फिर से मेयर की कुर्सी पर कब्जे का दावा कर रही है। पार्टी का मानना है कि मतदान का प्रतिशत घटने के बावजूद पिछली बार की तरह 100 से अधिक डिवीजनों में उसकी जीत पक्की है। मंगलवार सुबह ही अपना वोट डाल चुके टीआरएस कार्यकारी अध्यक्ष केटीआर ने अपने आवास स्थित वार रूम से ही पार्टी के उम्मीदवारों, डिवीजन प्रभारियों के साथ मतदान के रुझानों पर समीक्षा की।\nकिस डिवीजन में क्या स्थिति है, इसकी जानकारी हासिल करने के साथ ही उन्होंने खास करके भाजपा से कड़ी टक्कर रहने वाले डिवीजनों में जारी वोटिंग के बारे में जानकारी हासिल की। हालांकि पूरे नगर में वोटिंग का प्रतिशत कम होने की खबर के अनुरूप उम्मीदवारों व डिवीजन प्रभारियों को सतर्क कर दिया। पार्टी की पकड़ वाली बस्तियों व कॉलोनियों से लोगों को पोलिंग बूथ तक ले जाने का निर्देश दिया। टीआरएस नेताओं का मानना है कि डाले गए वोट में अधिकांश टीआरएस के पक्ष पड़े हैं।\nजनता हमारे साथ....\nभाजपा नेता इस बार ग्रेटर हैदराबाद नगर निगम चुनाव में जनता उनके साथ होने का दावा कर रहे हैं। कम मतदान होने के बावजूद डाले गए वोट भाजपा के पक्ष में जाने और टीआरएस के खिलाफ वोटरों द्वारा मतपेटियां भरी गई हैं। प्रदेश भाजपा के मुख्य नेता सार्वजनिक तौर पर 100 सीटों का दावा कर रहे हैं, लेकिन उन्हें कम से कम 50 से अधिक डिवीजनों पर जीत का भरोसा है।\nपार्टी के प्रदेश अध्यक्ष बंडी संजय सहित मुख्य नेताओं जी. किशन रेड्डी, के. लक्ष्मण, डी.के. अरुणा, धर्मपुरी अरविंद आदि मतदान पर समय-समय पर डिवीजनवार जानकारी हासिल करते हुए उम्मीदवारों को जरूरी दिशा-निर्देश देते रहे और जीत की संभावना वाले पोलिंग बूथों पर वोटिंग खत्म होने तक नजर गिड़ाए रखने की सलाह दी। हालांकि मतदान घटने की वजह से क्या होगा, इसको लेकर भाजपा नेताओं में एक तरह का टेंशन भी देखा जा रहा है। भाजपा नेता इस बात से डरे हुए हैं कि युवाओं व शिक्षविदों के वोट बड़ी संख्या में पोन नहीं होने से पार्टी के नुकसान पहुंच सकता है।\nलोगों में इस बात को लेकर चर्चा छिड़ी हुई है कि राज्य में एक के बाद एक चुनाव हारने वाली कांग्रेस पार्टी जीएचएमसी चुनाव में कितना कमाल कर पाएगी। वोटिंग ट्रेंड्स की समीक्षा करने के बाद पार्टी के वरिष्ठ नेता 15 से 20 सीटों पर जीत का दावा कर रहे हैं। पार्टी नेताओं का कहना है कि सांसद रेवंत रेड्डी के लोकसभा निर्वाचन क्षेत्र मल्काजगिरी स्थित 47 और चेवेल्ला के दायरे में आने वाले 18 डिवीजनों में कांग्रेस पार्टी कडी टक्कर देगी। यही नहीं, कोर सिटी में कुछ डिवीजनों में कांग्रेस के पक्ष में वोटिंग हुई है।\nपुराने हैदराबाद में मजबूत पकड़ रखने वाली एमआईएम फिर से अपनी जीत को लेकर निश्चित दिखाई दे रही है। एमआईएम का कहना है कि पिछली बार उनके पास 44 सीटें थी और इस बार उससे अधिक सीटें जीतना तय है। पार्टी सुप्रीमो असदुद्दीन ओवैसी और अकबरुद्दीन ओवैसी ने वोटिंग ट्रेंड्स की समीक्षा कर पार्टी कैडर को अलर्ट किया है। दूरुस्सालम में पुराने शहर में पहली की तरह पकड़ बरकरार रहने का दावा किया जा रहा है।\nउसी तरह, 29 सीटों पर चुनाव लड़ने वाले भाकपा, मकापा हित 26 जगहों पर चुनाव मैदान में उतरी टीजेएस भी इस बार कड़ी टक्कर देने का दावा कर रहे हैं। निर्दलीय उम्मीदवार भी चुनावी दंगल में कड़ी टक्कर देकर जीतने का दावा कर रहे हैं। हर कोई अपने-अपने डिवीजनों में डाले गए कुल वोट्स में कितने अपने अनुकूल है, उसका आकलन कर रहे हैं। अंत में क्या होगा... राजनीतिक पार्टियों का भविष्य कैसे रहेगा, इसका फैसला इस महीने की4तारीख को होने वाला है।


कैसीनो समीक्षा | 100% वास्तविक और स्वतंत्र समीक्षा\nहम अपने आगंतुकों को स्पष्ट और विश्वसनीय समीक्षा देने की कोशिश करते हैं। अनुभवी विशेषज्ञों द्वारा कैसिनो को सावधानीपूर्वक जांचा जाता है।\nहोम » कैसीनो समीक्षा\nसर्वश्रेष्ठ रेटिंग के आधार पर छाँटें\nनाम द्वारा क्रमबद्ध करें\nकैसीनो लोड हो रहा है ...\nएक पल इंतज़ार करें। हम आपके लिए सर्वश्रेष्ठ केसिनो की तलाश कर रहे हैं।\n£100 तक 100% बोनस + हमेशा 10% कैशबैक\nकैसीनो पर जाएँ समीक्षा पढ़ें\n€10 जमा करें और 100 निःशुल्क स्पिन प्राप्त करें\nहॉलैंड कैसीनो ऑनलाइन\n€100 बोनस + 100 वास्तविक मुफ्त स्पिन प्राप्त करें\nमुफ़्त स्पिन में €100 तक प्राप्त करें\n€ 1.000 + 100 मुक्त Spins\n€ 100 + 100 मुक्त Spins\nआमोक कैसीनो Cas\nसाप्ताहिक 10% कैशबैक बोनस!\n€२०० + २०० मुफ्त स्पिन तक १००% स्वागत बोनस\n€ 100 नकद + 100 मुक्त Spins\n€ 300 बोनस + 150 मुफ्त स्पिन\nआसान पंजीकरण और 10% कैशबैक\n€ 450 + 175 मुक्त Spins बोनस\n€ 250 वेलकम बोनस + 50 फ्री स्पिन\nबोनस € 500\n€ 300 + 10 बोनस स्पिन\nअगले 15 परिणाम लोड हो रहे हैं ...\nबहुत से लोग हैं जो ऑनलाइन जुआ करना पसंद करते हैं और उससे पहले एक पर जाते हैं ऑनलाइन कैसीनो चल देना। ये सभी प्रकार के शांत खेल प्रदान करते हैं जिनका आप घंटों आनंद ले सकते हैं। चाहे आप पोकर के प्रशंसक हों, लाठी हो या स्लॉट्स के साथ खेलना पसंद करते हों, हर खिलाड़ी के लिए शानदार खेल है।\nयह महत्वपूर्ण है कि आप एक विश्वसनीय प्रदाता के साथ खेलें। अन्यथा, आप समस्याओं में भाग सकते हैं। यही कारण है कि एक अच्छी और सचेत पसंद बनाने के लिए समीक्षाओं को देखना और पढ़ना महत्वपूर्ण है।\nहमारे कैसीनो समीक्षाओं का लाभ उठाएं!\nएक ऑनलाइन कैसीनो तार्किक रूप से जुआ खेलने के लिए एक बहुत ही आरामदायक और दिलचस्प जगह है, क्योंकि सभी संभव कैसीनो के खेल खेले जा सकते हैं। आप घर पर, सोफे से सब कुछ कर सकते हैं, और यह अच्छे पैसे भी ला सकता है। मुफ्त में खेलना भी संभव है।\nअपने स्वयं के पैसे से खेलना भी संभव है और फिर आप यह सुनिश्चित करना चाहते हैं कि आप एक सुरक्षित और विश्वसनीय कैसिनो चुनें। कैसीनो समीक्षा इसके लिए काम आती है। ज्ञान प्राप्त करना अच्छा है। आवश्यक जानकारी के साथ आप सही विकल्प बना सकते हैं।\nऑनलाइन कैसीनो की समीक्षा\nदूसरे के अनुभवों का लाभ उठाते हुए\nविशेषज्ञ आपकी मदद करते हैं\nआप बहुत समय बचाते हैं क्योंकि आपको स्वयं गहन शोध नहीं करना पड़ता है\nकैसीनो में आत्मविश्वास रखने में आपकी मदद करें\nसमीक्षा व्यक्तिपरक हैं, कोई और आपको पसंद नहीं कर सकता है\nप्रतिष्ठा की जानकारी\nजैसा कि पहले उल्लेख किया गया है, सफलतापूर्वक और सुरक्षित रूप से खेलने के लिए एक सुरक्षित ऑनलाइन कैसीनो खोजना महत्वपूर्ण है। यह एक कैसीनो तुलना वेबसाइट जैसे ओनलिंकसिनोफोर्टन.कॉम पर जाने और सुझावों और सिफारिशों का अध्ययन करने की सिफारिश की गई है। यह पसंद किए जाने के महत्व को समझना है।\nएक सुरक्षित कैसीनो ढूँढना मुश्किल नहीं है। उन लोगों की प्रतिष्ठा के बारे में जानकारी पढ़ने से जो वास्तव में खेले हैं, आपको पता चलेगा कि एक ऑनलाइन कैसीनो ग्राहक के साथ कैसा व्यवहार करता है। ऐसी कई चीजें हैं जिन पर आपको ध्यान देना चाहिए और जब तक आप इन चीजों की जांच करते हैं, आप एक सुरक्षित कैसीनो में समाप्त हो जाएंगे।\nलाइसेंस की जांच करें\nलाइसेंस की जांच करके शुरू करें। यह जानना महत्वपूर्ण है कि वास्तव में ऑनलाइन कैसीनो का लाइसेंस कहां है। ऐसा इसलिए है क्योंकि प्रतिष्ठित और विश्वसनीय गेमिंग न्यायालय लगातार लाइसेंसधारियों की निगरानी करते हैं। यदि ऐसा कुछ होता है जो नियमों के भीतर नहीं है, तो इसे आसानी से तय किया जा सकता है।\nसॉफ्टवेयर प्रदाता अच्छे और सुरक्षित होने चाहिए। यह महत्वपूर्ण है कि भरोसेमंद ऑनलाइन कैसीनो सुरक्षित सॉफ्टवेयर प्रदाताओं द्वारा संचालित है, क्योंकि वे खेलों की गुणवत्ता के लिए जिम्मेदार हैं। कई सॉफ्टवेयर विक्रेता हैं, लेकिन केवल कुछ को सम्मान और मान्यता मिली है। Microgaming, Cryptologic, Vegas Tech, RTG, Rival और Netent 100% सुरक्षित और अच्छे सॉफ्टवेयर प्रदाता हैं जिन पर भरोसा किया जा सकता है।\nउपयोगकर्ता समीक्षाएँ देखें\nखेलों की सुरक्षा के अलावा, सुरक्षा प्रणालियों को सबसे अच्छा संभव होना चाहिए। कोई भी ऑनलाइन कैसीनो जो खुद का सम्मान करता है और अपने खिलाड़ियों को आपकी व्यक्तिगत जानकारी और पैसे के लेनदेन के लिए सबसे अधिक संभव सुरक्षा प्रदान करता है। खेलने से पहले कैसीनो की प्रतिष्ठा की जांच करना अच्छा है।\nआप खिलाड़ियों और अन्य विशेषज्ञों से कैसीनो समीक्षा पढ़कर यह आसानी से कर सकते हैं। यह भी जांचें कि कौन से भुगतान विकल्प पेश किए गए हैं इस तरह, बैंकिंग के दौरान आपकी सुरक्षा की गारंटी है। आप इसके बारे में हमारी वेबसाइट पर मिल रही समीक्षाओं में पढ़ सकते हैं। यदि आप संदेह का एक शब्द भी पढ़ते हैं, तो हम आपको आगे देखने की सलाह देते हैं।\nOnlinecasinofortuna.com की समीक्षाओं का अध्ययन करें। यह बिल्कुल वर्णन करता है कि गेम, विश्वसनीयता और आपके डेटा को कैसे संभाला जाता है, के संदर्भ में ऑनलाइन कैसीनो स्कोर। आप समीक्षाओं में पढ़ सकते हैं कि वे अपने ग्राहकों के साथ कैसे व्यवहार करते हैं और विवाद कैसे हल होते हैं। रोकथाम इलाज से बेहतर है, इसलिए आप बेहतर सुनिश्चित करें कि एक कैसीनो उपयुक्त है।\nसमीक्षाओं में आप पंजीकरण के बाद अपने खाते को कैसे सत्यापित करें, इसके बारे में उपयोगी जानकारी भी पा सकते हैं। यह प्रति ऑनलाइन कैसीनो में भिन्न हो सकता है और यह हमेशा जांचना बुद्धिमान होता है। यदि आपको अपना खाता सत्यापित करने की आवश्यकता है, तो आपको अपनी आईडी की एक प्रति प्रदान करनी होगी।\nएक विश्वसनीय ऑनलाइन कैसीनो के साथ काम करते समय, आपको इस प्रकार के दस्तावेज़ जारी करने के बारे में चिंता करने की ज़रूरत नहीं है। आप जानते हैं कि आपके सभी डेटा को सुरक्षित रखने के लिए उनके पास सुरक्षा है। समीक्षाओं को पढ़ें और जानें कि आपकी गोपनीयता कैसे नियंत्रित की जाती है।\nसमीक्षाओं के बारे में अक्सर पूछे जाने वाले प्रश्न\n🟠 क्या ऑनलाइन कैसीनो में खेलना सुरक्षित है?\nनीदरलैंड में, एक कानूनी कैसीनो को लाइसेंस की आवश्यकता होती है। ऐसे परमिट के लिए निर्धारित आवश्यकताएं आपको एक उपभोक्ता के रूप में आश्वस्त करती हैं कि आप संरक्षित हैं। तो संक्षिप्त जवाब है: हाँ, यह सुरक्षित है!\nEc Onlinecasinofortuna.com के लिए कैसिनो की समीक्षा कौन करता है?\nयह उन अनुभवी कर्मचारियों द्वारा किया जाता है, जिन्होंने वर्षों तक (ऑनलाइन) कैसीनो में खेलना अपने सबसे बड़े शौक के रूप में देखा है।\nOnline क्या ऑनलाइन कैसीनो को धोखा देना संभव है?\nखेल परिणामों को प्रभावित करने के मामले में यह लगभग असंभव है। वे जो कर सकते हैं, वह स्वागत योग्य बोनस जारी करने पर अनुचित शर्तें लगाने का है। कभी-कभी ऐसा भी होता है कि पैसे का भुगतान इस उम्मीद में देरी से होता है कि खिलाड़ी फिर से खेलेगा और फिर भी अपना पैसा खो देगा।\n🟠 एक कैसिनो Onlinecasinofortuna.com की सूची में शीर्ष पर कब है?\nयह मामला है अगर पूरी टीम इस बात से सहमत है कि खेल के चयन, भुगतान की गति और विश्वसनीयता जैसे तत्वों पर प्रश्न में कैसीनो सबसे अच्छा है।\nकैसीनो समीक्षाओं के साथ ध्यान देने के अन्य बिंदु\nकैसीनो समीक्षा में हम अधिक बिंदुओं पर चर्चा करेंगे। सोचें कि वे सभी किस खेल की पेशकश करते हैं। आप प्रति गेम डेवलपर को देख सकते हैं कि आप किस खेल को कैसीनो में खेल सकते हैं। आप यह भी पढ़ सकते हैं कि क्या कैसीनो जैकपॉट प्रदान करता है। इसके साथ आप एक नियमित गेम की तुलना में बड़ी मात्रा में जीत सकते हैं।\nइसके अलावा, यह भी कहा गया है कि क्या बोनस की पेशकश की जाती है और उनसे क्या शर्तें जुड़ी होती हैं। बोनस नियम और शर्तों को पढ़ना अच्छा है, क्योंकि कुछ भी नहीं के लिए कुछ भी नहीं आता है। हमारी समीक्षाएँ यह भी बताती हैं कि एक ऑनलाइन कैसीनो एक नए खिलाड़ी के रूप में आपका स्वागत करने के लिए कुछ बोनस प्रदान करता है या नहीं। यह हमेशा अच्छा होता है कि आप इस प्रकार के लाभों के बारे में पहले से जानते हों।


जयललिता की सीट पर उपचुनाव रद्द, वोटरों को पैसे बांटने का आरोप\nBy RK Expose, 10 April, 2017, 9:54\nचुनाव आयोग ने तमिलनाडु की आरके नगर सीट पर 12 अप्रैल को होने वाला उपचुनाव रद्द कर दिया है. आयोग ने ये कार्रवाइ उपचुनाव में वोटरों को प्रभावित करने के लिए धनबल का इस्तेमाल किए जाने के आरोपों के बाद की.\nतमिलनाडु के चुनाव अधिकारियों के साथ कई दौर की बैठकों के बाद निर्वाचन आयोग ने सोमवार की रात चुनाव अधिसूचना को रद्द करने का फैसला किया.\nचुनाव तब जब ख़त्म हो जाएगा रुपए बांटने का असर\nआयोग ने कहा, 'उपचुनाव उचित समय पर कराए जाएंगे. जब वक्त बीतने के साथ वोटरों को लुभाने के लिए पैसे और तोहफे बांटने से बना दूषित प्रभाव खत्म हो जाएगा.'\nवोटरों के बीच 89 करोड़ रुपए बांटने का आरोप\nबता दें कि आयकर विभाग के अधिकारियों ने तमिलनाडु के स्वास्थ्य मंत्री सी विजय भास्कर की राज्य भर में फैली संपत्तियों और दफ्तरों पर शुक्रवार को तलाशी ली थी.\nदिनाकरण के करीबी हैं विजय भास्कर\nविजय भास्कर के एक सहयोगी के ठिकाने की तलाशी में वोटरों को बांटने के लिए 89 करोड़ रुपए की रकम खर्च किए जाने का पता चला था. विजय भास्कर एआइएडीएमके (अम्मा) गुट के उम्मीदवर टीटी दिनाकरण के करीबी माने जाते हैं. ये गुट शशिकला का है. फैसले पर नाराजगी जताते हुए टीटी दिनाकरण ने कहा है कि चुनाव आयोग भी नहीं चाहता कि मैं चुनाव जीतूं. वे चुनाव में देरी कर सकते हैं लेकिन मुझे जीतने से नहीं रोक सकते.\nआरके नगर सीट जे जयललिता के निधन के बाद खाली हुई थी. उनका निधन पिछले साल पांच दिसंबर को हुआ था.


समुद्र के अंदर से निकला विशाल जहाज, ये है घोस्ट शिप!\nHome » समुद्र के अंदर से निकला विशाल जहाज, ये है घोस्ट शिप!\nHindi, viral, World\nअक्सर कई ऐसी घटनाएं होती हैं जो होती तो आम जीवन में हैं मगर हम उनके पीछे की फिजिक्स समझ ही नहीं पाते। या यूं कह लें उनमें एक विशेष प्रकार की फिजिक्स पाई जाती है। जिसे हमारी आंखो से देख पाना असम्भव होता है। ऐसा ही अक्सर समुद्र में देखने को मिल जाता है। कभी विचित्र प्रकार का जलीय जीव या कुछ ऐसा जो हमारी समझ से परे हो। कुछ इसी से जुड़ा हुआ वायरल वीडियो सामने आया है। आइए आपको बताते हैं विस्तार से\nकहां मिला ये जहाज\nटिकटोक (TikTok) पर @lostireland नाम के टिकटोक अकाउंट पर यूजर ने एक ऐसे जहाज की तस्वीरें और वीडियो शेयर किए हैं जिसके लिए बताया जा रहा है कि वो दो साल पहले अटलांटिक महासागर (Atlantic ocean) में इंजन खराब होने के बाद 2020 में समुद्र में ही बहता रहा और अब आयरलैंड (Ireland) में चट्टानों से टकराने के बाद वहां समुद्री तट पर ही अटक गया है।\nजानकारी के मुताबिक स्टॉर्म डेनिस का शिकार होने के बाद यह घोस्ट शिप (Ghost ship) अब कॉर्क (Cork) के बालीकॉटन (Ballycotton) में आधा तट पर है और आधा समुद्र में है। आपको बता दें कि फोटोग्राफर ने वीडियो में दिखाया कि कैसे तेज लहरें इस बर्बाद हो चुके शिप से टकराती रहती हैं।\nक्या सरकार इस जहाज का खर्च उठाएगी?\nअभी तक किसी ने भी एमवी अल्टा को अपना हक नहीं जमाया है.आयरिश सरकार को 77 मीटर के जहाज को हटाने के लिए €10 मिलियन (£8.6 मिलियन) तक खर्च करने पड़ सकते हैं। यह पुराना है और कबाड़ हो चुका है तो इसके लिए सरकार इतना पैसा खर्च करने के लिए तैयार नहीं होगी।\nपहले भी ऐसे कुछ विडियोज आए सामने\nआपको बता दें पहले भी कई बार टाइटैनिक जहाज को लेकर कई अफवाहों ने रुख लिया लेकिन उनके कोई पुख्ता सबूत न मिलने से उसने किसी ने कोई दिलचस्पी न दिखाई। ऐसे में कई लोगों ने यहां तक भी दावे किए कि टाइटैनिक के कुछ पार्ट्स आज भी समंदर के तल में दबे हुए हैं। हालांकि इस बात को सच भी बताया गया है और उन्हें देखने जाने के लाखों रुपए खर्च करने को भी तैयार हैं।\nREAD: दक्षिण अफ्रीका के शहरों में पानी की किल्लत से जूझ रहे लोग\npreviousAnti-conversion laws for minorities: धर्म परिवर्तन विरोधी कानून अल्पसंख्यकों के लिए क्यों बना परेशानी का विषय?\nnextदक्षिण अफ्रीका के शहरों में पानी की किल्लत से जूझ रहे लोग\nTags:Atlantic oceanoceanunknown ship


करण जौहर ने लॉंच किया दिव्यांग बच्चों का पहला बैंड '6 पैक 2.0' | Laughing Colours Hindi\nकरण जौहर ने लॉंच किया दिव्यांग बच्चों का पहला बैंड ‘6 पैक 2.0’\nबॉलीवुड के मशहूर निर्देशक और निर्माता करण जौहर हिंदी फिल्म इंडस्ट्री में पहली बार आदित्य चोपड़ा की फिल्म ‘दिल वाले दुल्हनिया ले जाएगें’ में नज़र आए थे. इसमें उन्होंने शाहरुख़ के दोस्त का किरदार निभाया था. इसके बाद साल 1998 में निर्देशक के रूप में उन्होंने अपनी पहली फिल्म ‘कुछ कुछ होता है’ बनाई थी. यह फिल्म बॉक्स ऑफिस पर काफी हिट रही थी. आज भी हम इस फिल्म को बड़े ही इंट्रस्ट से देखते हैं. करण बॉलीवुड के सफल डायरेक्टर हैं.\nबता दें कि हाल ही में करण जौहर ने मुंबई में एक बैंड लॉन्च किया है. इस बैंड का नाम ‘6 पैक बैंड 2.0’ है जिसमें कुल6बच्चे हैं जो अलग-अलग रूप से दिव्यांग हैं. बैंड में3लड़के और3लड़कियां हैं जिनकी उम्र 13 से 18 साल है. इस पर करण कहते हैं, ‘मुझे इन बच्चों को देखकर बहुत अच्छा लगा. जब ये सब मिलकर अपना परफॉरमेंस देते हैं तो वो बहुत ही इम्प्रेसिव होता है. ऐसी किसी चीज़ का पार्ट बनाने के लिए मैं बहुत एक्साइटेड था. मुझे पता है ये बच्चे सिर्फ आपकी या मेरी ज़िंदगी में ही नहीं बल्कि पूरी दुनिया को बदलने की ताकत रखते हैं. मुझे यह देखने का इंतज़ार रहेगा कि ये बच्चे आगे क्या करेगें. मुझे विश्वास है कि ये अपने टैलेंट से पूरी दुनिया जीत लेंगे.’\nIndia's first isspeshal band is here! Do the #JhakkadPakkadDance with the #6PackBand2 – https://t.co/SKljH4jrkW | @Y_films pic.twitter.com/Jqjw0uXH27\n— Yash Raj Films (@yrf) April 28, 2018\n‘6 पैक बैंड’ को यशराज फिल्म्स के हेड आशीष पटेल ने प्रोड्यूस किया है. वहीं शमीर टंडन ने इसका म्यूजिक कंपोज़ किया है. बताया जाता है कि करण जौहर ने जब से फिल्म ‘माय नेम इज खान’ को डायरेक्ट किया है तब से ही वो दिमागी रूप से कमजोर बच्चों के करीब आ चुके हैं.\nइसके पहले भी करण ने एक स्पेशल बैंड ‘हम हैं हैप्पी’ लॉंच किया था. इस बैंड का मकसद समाज में जागरूकता फैलाना है. यह पहला ट्रांसजेंडर बैंड था जोकि साल 2016 में लॉंच किया गया था. इस बैंड ने अपना पहला गाना ‘हम है हैप्पी’ गाया था जो हॉलीवुड के मशहूर सिंगर फैरेल विलियम्स के गाने ‘हैप्पी’ का हिंदी रीमेक है.


india to launch first missile tracking ship on 10 september indian navy - चीन-पाकिस्‍तान की आएगी शामत, भारत लॉन्‍च करने जा रहा पहला मिसाइल ट्रैकिंग युद्धपोत, जानें खासियत – News18 Hindi\nचीन-पाकिस्‍तान की आएगी शामत, भारत लॉन्‍च करने जा रहा पहला मिसाइल ट्रैकिंग युद्धपोत, जानें खासियत\n10 सितंबर को लॉन्‍च हो सकता है आईएनएस धुव. (File pic)\nआईएनएस ध्रुव (INS Dhruv) दुश्‍मन की मिसाइल, पनडुब्‍बी और उपग्रहों की सटीक लोकेशन बताने में सक्षम है.\nनई दिल्‍ली. समुद्र में भारत की ताकत और बढ़ने वाली है. भारतीय नौसेना (Indian Navy) 10 सितंबर को देश का पहला मिसाइल ट्रैकिंग शिप (Missile Tracking Ship) लॉन्‍च करने वाला है. इसका नाम आईएनएस ध्रुव (INS Dhruv) है. यह युद्धपोत दुश्‍मन की हर मिसाइल को हवा में ही पहचान सकने में सक्षम है. इससे परमाणु और बैलिस्टिक मिसाइलों को आसानी से पहचाना जा सकता है. इसे देश के राष्‍ट्रीय सुरक्षा सलाहकार अजित डोभाल विशाखापट्टनम में लॉन्‍च करेंगे.\nपहला मिसाइल ट्रैकिंग शिप लॉन्‍च करके भारत पांचवां देश बन जाएगा, जिसके पास यह तकनीक होगी. अभी तक ऐसे युद्धपोत अमेरिका, फ्रांस, ब्रिटेन, रूस और चीन के पास हैं. इस युद्धपोत को हिंदुस्‍तान शिपयार्ड ने डिफेंस रिसर्च एंड डेवलपमेंट आर्गनाइजेशन (DRDO) और नेशनल टेक्निकल रिसर्च आर्गनाइजेशन के साथ मिलकर तैयार किया है.\nआईएनएस ध्रुव समुद्र तल की मैपिंग करने में भी सक्षम है. इसके जरिये समुद्री रिसर्च के साथ ही दुश्‍मनों की पनडुब्बियों का भी पता लगाया जा सकता है. जानकारी के अनुसार इस शिप लॉन्‍चिंग समारोह में चीफ ऑफ नेवल स्‍टाफ एडमिरल करमबीर सिंह और एनटीआरओ चेयरमैन अनिल दासमना भी मौजूद रहेंगे. इसे भारतीय नौसैनिक स्ट्रैटेजिक फोर्सेज कमांड के साथ संचालित करेंगे.\n10 हजार टन वजनी आईएनएस ध्रुव रडार टेक्नोलॉजी की सबसे उन्नत तकनीक ‘इलेक्ट्रिॉनिक स्‍कैन्‍ड अरे रडार्स’ से लैस है. इसके जरिए दुश्मन के उपग्रह, मिसाइल की क्षमता और टारगेट से उसकी दूरी जैसी चीजों का आसानी से पता लगाया जा सकता है. ध्रुव परमाणु मिसाइल, बैलिस्टिक मिसाइल को आसानी से पहचान सकता है. इस युद्धपोत के जरिये2हजार किमी तक निगरानी की जा सकती है.\nयह दुश्‍मन की मिसाइल, पनडुब्‍बी और उपग्रहों की सटीक लोकेशन बताने में सक्षम है. इसमें X-बैंड रडार लगाए गए हैं. लंबी दूरी तक नजर बनाए रखने के लिए इसमें S-बैंड रडार लगाए गए हैं. इनके जरिए हाई रेजॉल्यूशन पर टारगेट को देखना, जैमिंग से बचना और लंबी दूरी तक स्कैन करना मुमकिन है. आईएनएस ध्रुव से चेतक जैसे मल्टीरोल हेलीकॉप्टर को भी उड़ाया जा सकता है.\nआईएनएस ध्रुव को बनाने का काम 2014 में शुरू किया गया था. यह 2018 में पूरी तरह बनकर तैयार हो गया था. इसके बाद 2019 से इसका समुद्र में परीक्षण किया जाने लगा था. इसे गुप्‍तरूप से विशाखापट्टनम के एक बंद डॉकयार्ड में बनाया गया है.


Ipl 2018 Rcb Vs Srh Formidable Sunrisers Hyderabad Face Struggling Royal Challengers Bangalore Sks | IPL 2018, RCB VS SRH : अपने नंबर एक स्थान को अधिक मजबूती प्रदान करना चाहेगा सनराइजर्स हैदराबाद - Firstpost Hindi\nIPL 2018, RCB VS SRH : अपने नंबर एक स्थान को अधिक मजबूती प्रदान करना चाहेगा सनराइजर्स हैदराबाद\nसंघर्षरत रॉयल चैलेंजर्स बैंगलोर से होगा सोमवार को अपने घरेलू मैदान पर मुकाबला\nUpdated On: May 07, 2018 08:32 AM IST\nअपने हरफनमौला प्रदर्शन के दम पर सनराइजर्स हैदराबाद शनिवार को दिल्ली डेयरडेविल्स को सात विकेट से हराकर आईपीएल की अंकतालिका में फिर शीर्ष पर काबिज हो गई. सनराइजर्स ने इस जीत से चेन्नई सुपर किंग्स को पछाड़ दिया. लगातार अच्छा प्रदर्शन कर रहा सनराइजर्स हैदराबाद जब सोमवार को अपने घरेलू मैदान पर संघर्षरत रॉयल चैलेंजर्स बैंगलोर का सामना करेगा तो उसका लक्ष्य अंकतालिका में अपने नंबर एक स्थान को अधिक मजबूती प्रदान करना होगा\nसनराइजर्स के अभी नौ मैचों में सात जीत से 14 अंक हैं और उसने प्ले ऑफ में जगह बनाने के लिए मजबूत कदम आगे बढ़ा दिए हैं. लेकिन अब भी कुछ मसले हैं जो उसके लिए टूर्नामेंट के आखिरी चरण में परेशानी का सबब बन सकते हैं. इनमें सलामी बल्लेबाज शिखर धवन का कम स्ट्राइक रेट और मध्यक्रम का लगातार अच्छा प्रदर्शन नहीं कर पाना शामिल है.\nदमदार गेंदबाजी है सनराइजर्स की मजबूती\nअपने दमदार गेंदबाजी आक्रमण से सनराइजर्स ने अब तक अपने कम स्कोर का भी अच्छी तरह से बचाव किया है. शनिवार को दिल्ली डेयरडेविल्स के खिलाफ भी मिली जीत इस बात का ही प्रमाण है. इससे उसने साबित किया कि वह अंतिम ओवर तक खिंचने वाले मुकाबलों में भी लक्ष्य हासिल कर सकता है. सनराइजर्स के लिए अब तक स्पिनर राशिद खान, तेज गेंदबाज सिद्धार्थ कौल, संदीप शर्मा और स्पिन ऑलराउंडर शाकिब अल हसन काफी प्रभावशाली साबित हुए हैं. बल्लेबाजी में कप्तान केन विलियमसन ने आगे बढ़कर नेतृत्व किया है. पिछले मैच में धवन के साथ बल्लेबाजी की शुरुआत करने वाले एलेक्स हेल्स ने भी उम्मीदें जगाई हैं.\nबैंगलोर के लिए हर मैच 'करो या मरो' जैसा\nविराट कोहली की अगुआई वाली रॉयल चैलेंजर्स बैंगलोर के लिए अब हर मैच 'करो या मरो' जैसा है. उसे ना सिर्फ प्रत्येक मैच जीतना होगा, बल्कि अन्य मैचों में भी अनुकूल परिणाम की दुआ करनी होगी. उसने नौ मैचों में से केवल तीन में जीत दर्ज की है और उसके छह अंक हैं. कोहली और एबी डिविलियर्स सनराइजर्स के लिए मुश्किलें पैदा कर सकते हैं जिसके गेंदबाज हर टीम के लिए सिरदर्द बने हुए हैं. भुवनेश्वर कुमार की वापसी से सनराइजर्स का आक्रमण और मजबूत हुआ है.\nडेथ ओवरों की गेंदबाजी चिंता का सबब\nजहां तक रॉयल चैलेंजर्स बैंगलोर की गेंदबाजी की बात है तो डेथ ओवरों की गेंदबाजी उसके लिए चिंता का सबब बनी हुई है. उमेश यादव और युजवेंद्र चहल ने अच्छी गेंदबाजी की है, लेकिन हैदराबाद के रहने वाले मोहम्मद सिराज और वाशिंगटन सुंदर को भी बेहतर प्रदर्शन करना होगा.\nTags: ab devilliershyderabad sunrisersipl 2018kane williamsonrcb vs srhroyal challangers bangaloreshikhar dhawanvirat kohliआईपीएल 2018एबी डिविलियर्सकेन विलियमसनरॉयल चैलेंजर्स बैंगलोरविराट कोहलीशिखर धवनसनराइजर्स हैदराबाद


बिहार में किसान के घर गाय ने दिया दो मुंह वाले बच्चे को जन्म, देवरूप मान कर पूजा कर रहे लोग - Daily City News\nHome BIHAR बिहार में किसान के घर गाय ने दिया दो मुंह वाले बच्चे...\nबिहार में किसान के घर गाय ने दिया दो मुंह वाले बच्चे को जन्म, देवरूप मान कर पूजा कर रहे लोग\nकटिहार: बिहार के कटिहार में इन दिनों एक गाय ने बच्चे को जन्म दिया जो चर्चा का विष्य बना हुआ है. मुफस्सिल थाना क्षेत्र के फसिया कुशवाहा टोला में एक किसान के घर गाय ने एक ऐसे बच्चे को जन्म दिया जिसे लोग कुदरत का करिश्मा कह रहे हैं. गाय के बच्चे के दो मुंह, चार आंखें और दो कान हैं.\nकिसान सुनील सिंह के जन्मे गाय के इस विचित्र बच्चे को देखने के लिए गांव एवं आसपास के इलाके से लोग पहुंच रहे हैं. लोग गाय के इस अद्भुत बच्चे की पूजा कर रहेहैं. स्थानीय लोगों का कहना है कि गाय ने दो मुंह, चार आंख वाले बच्चे को जन्म दिया है, जिसे कुदरत का करिश्मा कहा जा सकता है. यह दैवी अवतार हैं. कोई इसे भगवान लक्ष्मी जी का रूप बता रहा है, तो कोई भगवान विष्णु का. स्थानीय लोग कहते हैं कि विपदा की इस घड़ी में भगवान गाय के रूप में अवतरित हुए हैं.\nये भी पढ़ेंः कई घंटे तक नाले में फंसा था सांड, बाहर निकलते ही पहुंचा बजरंग बली की मूर्ती के पास, फिर जो हुआ…\nफिलहाल पूरे गांव में गाय का यह बच्चा कौतूहल का विषय बना हुआ है. गांव के बुजुर्ग कहे हैं कि उन्होंने अपने जीवन में ऐसा कभी नहीं देखा है. निश्चित तौर पर कोरोना काल के दौरान भगवान ही विश्व कल्याण के लिए इस रूप में आए हैं. संजू देवी कहती हैं कि वह हर दिन पूजा करती हैं, ताकि भगवान इस रूप की पूजा करने से कोरोना से निजात मिल जाए.\nदो मुंह वाले बच्चे\nPrevious articleनीतीश सरकार ने जारी किया नया गाइडलाइन, अब इन दुकानों को खोलने की मिली छूट, पढ़िए पूरी डिटेल\nNext articleपटना में बड़ा हादसा! सरिया फैक्ट्री में गैस सिलेंडर ब्लास्ट,9मजदूर गंभीर रूप से घायल


तुम अभी नहीं समझे | समाचार और राजनीति\nयू जस्ट डोंट अंडरस्टैंड\nजेम्स 3: 13-14 (नया अंतर्राष्ट्रीय संस्करण, © 2011)\nबुद्धि के दो प्रकार\n13 आपके बीच समझदार और समझदार कौन है? इसे वे अपने अच्छे जीवन से, विनम्रता से किए गए कर्मों से दिखाते हैं जो ज्ञान से आता है। 14 लेकिन अगर आप अपने दिल में कड़वी ईर्ष्या और स्वार्थी महत्वाकांक्षा रखते हैं, तो इसके बारे में घमंड न करें और न ही सच्चाई को नकारें।\n"तुम बस समझ में नहीं आता!" आमतौर पर कहा जाता है कि एक हाथ ऊपर - हथेली बाहर - जैसे कि सुनने वाले को दूर धकेलता है। यह आमतौर पर सुनने वाले को समझने में मदद करने की उम्मीद में नहीं कहा जाता है। यह एक आरोप के रूप में कहा जाता है, जैसे कि श्रोता गलती पर थे और उनकी समझ में कमी के कारण किसी तरह गलत थे।\n"तुम बस समझ में नहीं आता!"\nतुम सही हो - मुझे समझ नहीं आ रहा है। बहुत सी चीजें हैं जो मुझे समझ में नहीं आती हैं।\nमुझे अक्सर कहा गया है, "आप वास्तव में स्मार्ट हैं।" मैं हूँ। लेकिन इसका मतलब यह नहीं है कि मुझे सब कुछ समझ में आ रहा है - या कि मैं करने वाला हूँ।\nमैं बुद्धिमान हूँ, यद्यपि। मेरी बुद्धि मेरे जीवन-अनुभवों से आती है और गहरी होती है क्योंकि मैं भगवान की प्रेममयी बाँहों में लिपटा रहता हूँ।\nकिसी से अपेक्षा न करें कि आप क्या कर रहे हैं। वे उस ज्ञान के पास नहीं जा रहे हैं और न ही आपके पास उसी तरह का ज्ञान विकसित होगा।\nउनसे उम्मीद नहीं की जानी चाहिए।\nआप चाहते हैं कि कोई आपको समझे, हालांकि। यह सामान्य है। वह सिर्फ।\nक्या आपने किसी को "बताने" के बजाय "दिखाने" पर विचार किया है? यह कहते हुए याद रखें कि "आप तब तक बात कर सकते हैं जब तक आप चेहरे के नीले नहीं होते?" कैसे के बारे में "एक तस्वीर एक हजार शब्दों के लायक है।"\nयदि आप अपने शब्दों को समझने के लिए लोगों को नहीं मिला सकते हैं, तो शायद वे आपके कार्यों को देखने में बहुत व्यस्त हैं।\nजब दुनिया कहती है, "आप समझ नहीं रहे हैं।"\nभगवान कहते हैं, "मेरे जीने के तरीके से मुझे समझें।"\nमुझे अपने तरीके सिखाओ। फिर मुझे अपने तरीके से जीने में मदद करें। जैसा कि मैं आपके तरीके से जी रहा हूं, मुझे अपने मुंह के शब्दों से नहीं बल्कि अपने जीवन के कार्यों से दूसरों को सिखाने में मदद करें। दूसरों को यह समझने में मदद करें कि मैं कैसे रहता हूं। मुझे दूसरों में भी देखने की अनुमति दें। तथास्तु।\nसंयुक्त राज्य के निर्माण के लिए प्रस्तावना\nहम संयुक्त राज्य अमेरिका के लोग, एक अधिक आदर्श संघ बनाने के लिए, न्याय की स्थापना, घरेलू व्यवहार्यता का बीमा करते हैं, सामान्य रक्षा के लिए प्रदान करते हैं, सामान्य कल्याण को बढ़ावा देते हैं, और अपने और हमारे पोस्टीरिटी के आशीर्वाद को सुरक्षित करते हैं, अध्यादेश करते हैं और संयुक्त राज्य अमेरिका के लिए इस संविधान की स्थापना\nअमेरिका के संयुक्त राज्य अमेरिका के लिए सब कुछ\nमैं इसकी घोषणा करता हूं, शपथ पर, कि मैं किसी भी विदेशी राजकुमार, शक्तिशाली, राज्य, या संप्रभुता के लिए सभी निष्ठा और निष्ठा को पूरी तरह से त्याग देता हूं और त्याग देता हूं, जिसके पास या जिसके पास मैं एक विषय या नागरिक रहा हूं; विदेशी और घरेलू सभी दुश्मनों के खिलाफ मैं संयुक्त राज्य अमेरिका के संविधान और कानूनों का समर्थन और बचाव करूंगा; मैं उसी के प्रति सच्चा विश्वास और निष्ठा रखूँगा; जब मुझे कानून की आवश्यकता होगी तो मैं संयुक्त राज्य की ओर से हथियार उठाऊंगा; जब मुझे कानून की आवश्यकता होगी तो मैं संयुक्त राज्य अमेरिका के सशस्त्र बलों में गैर-सेवा करूंगा; जब मैं कानून द्वारा आवश्यक हो तो नागरिक दिशा के तहत राष्ट्रीय महत्व के कार्य करूंगा; और यह कि मैं बिना किसी मानसिक आरक्षण या चोरी के उद्देश्य के बिना इस दायित्व को स्वतंत्र रूप से लेता हूं; इसलिए भगवान मेरी मदद करें।\nLearn Hindi Day 1 - I didn't understand (जुलाई 2021)\nटैग लेख: यू जस्ट नॉट अंडरस्टैंड, वेटरन्स, एवलिन राईनी, वेटरन, PTSD, पोस्ट ट्रॉमैटिक स्ट्रेस डिसऑर्डर, डिप्रेशन, भक्ति, क्राइस्ट, जीसस, गॉड, नाइटमेयर, ड्रीम्स, थकावट, आशा, कृपा, आनंद, भजन, दृष्टि, श्रवण, गंध , स्पर्श, स्वाद, ट्रिगर, बीमारी, विकलांगता, सेना, नौसेना, नौसैनिक, वायु सेना, सैन्य, युद्ध, भय, साहस, नायक


समित पटेल की शानदार पारी की बदौलत नॉटिंघमशायर ने जीता नेटवेस्ट टी20 का पहला खिताब | Sportzwiki Hindi\nHome > क्रिकेट > क्रिकेट न्यूज़ > समित पटेल की शानदार पारी की बदौलत नॉटिंघमशायर ने जीता नेटवेस्ट टी20 का पहला खिताब\nprashant,2years ago2min read 179\nनेटवेस्ट टी20 ब्लास्ट का फाइनल मुकाबला जीत नॉटिंघमशायर ने पहला खिताब जीत लिया है. एजबेस्टन में खेले गए नैटवेस्ट टी20 ब्लास्ट के फाइनल में नॉटिंघमशायर (नॉट्स आउटलॉस) ने वॉरविकशायर (बर्मिंघम बीयर्स) को 22 रनों से हराकर खिताब पर कब्ज़ा कर लिया. नॉटिंघमशायर के 190/4 के जवाब में वॉरविकशायर की टीम 20 ओवरों में 168/8 का स्कोर ही बना सकी. मैन ऑफ़ द फाइनल समित पटेल ने 42 गेंदों में 64 रनों की शानदार पारी खेली.\nसमित पटेल ने खेली बेहतरीन पारी-\nपहले बैटिंग करने उतरी नॉटिंघमशायर की शुरुआत खराब रही. उन्होंने 30 रनों पर ही अपने3विकेट गंवा दिए. आउट होने वाले बल्लेबाज एलेक्स हेल्स (7), रिकी वेसल्स (19) और टॉम मूर्स (0) थे. ऐसी विपरीत परिस्थिति में ब्रैंडन टेलर और समित पटेल ने पारी को संभाला और मैदान के चारों तरफ स्ट्रोक खेले. दोनों ने 132 रन 78 गेंदों में जोड़े और टीम को बड़े स्कोर की ओर ले गए. इसी बीच टेलर ने अपना अर्धशतक पूरा किया. वह 49 गेंदों में 65 रन बनाकर आउट हुए. टेलर ने अपनी पारी में9चौके और 1 छक्का जड़ा.\nजल्द विकेट गिरने के बावजूद दिया बड़ा लक्ष्य-\nनॉटिंघमशायर ने तीन विकेट जल्द गवां दिए लेकिन उसके बावजूद भी उसने विपक्षी टीम को बड़ा लक्ष्य दिया. अंतिम दो ओवरों में समित पटेल और डेनियल क्रिस्टियान ने गजब की हिटिंग की. डेनियल क्रिस्टियान ने 8 गेंदों में 24 रन दो चौकों और2छक्कों की मदद से बनाए. जबकि, समित पटेल 42 गेंदों में 64 रन बनाकर अंत तक नाबाद रहे. उन्होंने4चौके और4छक्के लगाए. इस तरह से वारविकशायर को 191 रनों का लक्ष्य मिला.\nवारविकशायर की शुरुवात भी रही खराब-\n191 रनों का पीछा करने उतरी वारविकशायर की शुरुवात भी अच्छी नही रही. टीम ने 63 रनों पर अपने4विकेट गवां दिए. टीम की और से सैम हैन ने साहस दिखाते हुए गज़ब की बल्लेबजी की, और 72 रनों की पारी खेली. उन्होंने ग्रैंडहोम (27) और एरॉन थॉम्पसन के साथ छोटी साझेदारी भी की. मगर वह टीम के लिए नाकाम साबित हुई. वारविकशायर की टीम 20 ओवरों में 8 विकेट पर 168 रन ही बना पाई और मैच 22 रनों से हार गई. इस तरह पहला खिताब नॉटिंघमशायर ने अपने नाम किया.\nहैरी गर्नी ने नही पनपने दी साझेदारी-\nनॉटिंघमशायर की जीत के हीरो हैरी गर्नी रहे जिन्होंने निश्चित अंतराल में विकेट लेते हुए साझेदारियों को पनपने नहीं दिया. उन्होंने4ओवरों में 17 रन देकर4विकेट झटके. उनके अलावा जेक बॉल ने2और डेनियल क्रिस्टियान ने 1 विकेट लिया.\nएबी डिविलियर्स ने खोला राज, बताया 2015 विश्वकप में धोनी ने बताया था कब लेंगे अन्तर्राष्ट्रीय क्रिकेट से सन्यास\nPHOTOS: WWE सुपरस्टार्स की हॉस्पिटल की इन तस्वीरों को देखकर पिघल जाएगा आपका भी दिल\nऑस्ट्रेलिया के खिलाफ मैच से पहले भारतीय ए टीम को लगा झटका वरुण आरोन टीम से बाहर\nशेन वॉर्न ने विश्व कप में इन दो टीमों को बताया खिताब का प्रबल दावेदार\nआशीष नेहरा की भारतीय टीम में वापसी के बाद अब जल्द हरभजन सिंह की होगी भारतीय टीम में वापसी!\nENGvIND: अगर इस भारतीय बल्लेबाज को मिला मीडिल ऑर्डर में जगह तो ही भारत जीत सकती है इंग्लैंड में टेस्ट सीरीज


Viral Adult Video: लैब में काम करने वाले शख्स की हैवानियत, महिलाओं को इंजेक्शन देकर बनाता था अश्लील वीडियो, यौन शोषण और ब्लैकमेल » Right News\nViral Adult Video: लैब में काम करने वाले शख्स की हैवानियत, महिलाओं को इंजेक्शन देकर बनाता था अश्लील वीडियो, यौन शोषण और ब्लैकमेल\nपटनाः बिहार में पटना जिले के मोकामा थाना क्षेत्र के लहेरिया टोला से एक ऐसी घटना सामने आई है, जो काफी हैरान करने वाली है. यहां के रहने वाले मनचला मोहम्मद जैनूल ने 40 वर्षीया महिला का अश्लील वीडियो बनाकर वायरल कर दिया.\nमामला सामने आने पर ग्रामीणों ने मनचले युवक को दबोचकर पुलिस को सौंप दिया. इसके बाद पुलिस ने गिरफ्तार कर लिया है. प्राप्त जानकारी के अनुसार मोहम्मद जैनूल एक ब्लड टेस्ट वाले लैब में काम करता है. आरोप है कि मोहम्मद जैनूल लैब में चुपके से महिलाओं का अश्लील वीडियो रिकार्ड करता था.\nयहां इलाज के लिए जांच केंद्र पहुंची महिला का धोखे से अश्‍लील वीडियो बनाने के बाद यौन शोषण करने और फिर उसे वायरल करने के मामले में जांच केंद्र के संचालक को पुलिस ने गिरफ्तार किया है. पीड़िता के बयान पर प्राथमिकी दर्ज कर पुलिस जांच में जुटी है.\nआरोप है कि अश्लील वीडियो वायरल करने का खौफ दिखा युवक पांच वर्षों तक पीड़िता के साथ यौन शोषण भी करता रहा. बताया जा रहा है कि जांच कराने के लिए महिला उस जांच केंद्र पहुंची थी, इसी दौरान लैब टे‍क्निशियन जैनुल ने धोखे से उसका अश्‍लील वीडियो बना लिया. इसके बाद जब वह घर पहुंची तो उसने काल कर इसकी जानकारी दी. यह सुनकर उसके होश उड गए.\nइसके बाद उसने ब्‍लैकमेल करना शुरू कर दिया. वह मोबाइल पर अश्‍लील मैसेज भेजता था. उसे बार-बार अपने जांच केंद्र बुलाता था. मनमानी नहीं करने देने पर वह वीडियो वायरल करने की धमकी देता. लोकलाज के भय से महिला उसकी मनमानी सहती रही.\nकिसी को कुछ नहीं बताया, लेकिन अंदर ही अंदर घुटती रही, वह बार-बार जैनुल से वह वी‍डियो मिटाने को कहती. ले‍किन जैनुल पर शैतान सवार था. जब मामला काफी बढ गया तो उसने प्राथमिकी दर्ज कराने की हिम्मत जुटाई.\nInAbuse, Bihar News, Blackmail, cruelty, giving, India News, injections, Lab, make, Man, Nude photos, Nude Video, Patna News, Porn, Sexual, Used, videos, Women, Working\nPrevious post:GS Bali Death: बाली के निधन पर शोक की लहर, राहुल गांधी और प्रियंका ने दी श्रद्धांजलि\nNext post:Bus Accident: सोलन में खाई में गिरने से बाल बाल बची एचआरटीसी की बस, मची चीखो पुकार